Počinje festival: Sedmica u znaku mediteranskog i evropskog filma Kulturni centar Trebinje\nPočinje festival: Sedmica u znaku mediteranskog i evropskog filma\nTREBINJE I Šesti Festival mediteranskog i evropskog filma počinje sutra, a na ljetnoj sceni Doma mladih do 12. avgusta, trebinjska publika biće u prilici da pogleda do sada rekordan broj filmskih ostvarenja.\nSavjet festivala odlučio je da ove godine nagrade za izuzetan doprinos evro-mediteranskom filmu „Zlatni platan“ bude dodijeljene glumcima Svetlani Bojković i Metu Jovanovskom, koji će sutra prisustvovati otvaranju festivala.\nSavjet je donio i odluku da se „Zlatni platan“ posthumno dodijeli i Nebojši Glogovcu, a njemu će u čast, u okviru pratećeg dijela festivala u Muzeju Hercegovine, u srijedu 8. avgusta, biće otvorena izložba „Nebojša vječni“.\nSelektor i umjetnički direktora ove manifestacije Peđa Milojević istakao je da će ove godine će biti prikazan rekordan broj filmova, njih 26 dugometražnih i kratkih filmova iz 12 zemalja eks-ju i evromediteranskog regiona, raspoređenih kroz programske cjeline – mediteranski, evropski, novi srpski film i Hercegovina na filmu.\nMilojević ističe da će svi filmovi koji budu prikazani na festivalu biti premijere i da će projekcije ispratiti i dolazak ekipa filmova.\n„Ove godine imaćemo priliku da odgledamo dva filma prošlogodišnjeg dobitnika „Zlatnog platana“ Igora Gala, dolazak je potvrdio Dragan Pešikan, reditelj filma „Prokleti pas“ i mnogi drugi“, kazao je on.\nOn je naglasio i da trebinjski festival ima dobru saradnju sa filmskim festivalima u regionu, ističući da uveliko planiraju jednu zajedničku radionicu sa „Sarajevo film festivalom“.\nDirektor Javne ustanove Dom mladih Dejan Mirković izrazio je zahvalnost organizatorima što su ustanovi na čijem je čelu ukazali povjerenje da bude dio jedne veoma važne manifestacije u gradu.\n„Drago mi je što ćemo biti dio filmskog festivala. Reakcije publike su već šest godina više nego odlične, a nadam se da će tako biti i ove godine“, kazao je Mirković.\nFestival će svečano biti otvoren sutra veče u 20:30 sati na ljetnoj sceni Doma mladih\nPrevious UMJESTO KONCERTA “MASTERCLASS”\nNext ” ZLATNI PLATAN” SVETLANI BOJKOVIĆ I METU JOVANOVSKOM I POSTHUMNO NEBOJŠI GLOGOVCU


Na sjednici u četvrtak o izvršenju budžeta za šest mjeseci | Palelive.com\nPočetna Novosti Grad Istočno Sarajevo Na sjednici u četvrtak o izvršenju budžeta za šest mjeseci\nOdbornici Skupštine grada Istočno Sarajevo razmatraće na sjednici u četvrtak, 30. septembra, izvještaj o izvršenju budžeta grada za prvih šest mjeseci.\nNa dnevnom redu sjednice je i informacija o funkcionisanju javnih komunalnih preduzeća, održavanju čistoće i upravljanju otpadom, te informacija o izgradnji infrastrukturnih objekata na području grada prema prostorno-planskoj dokumentaciji, saopšteno je iz Gradske uprave.\nSkupština grada razmatraće i informacije o stanju u oblasti zapošljavanja i realizaciji Programa zapošljavanja, sa osvrtom na boračke kategorije, te o stanju u oblasti informisanja.\nNa sjednici bi trebalo da bude usvojena odluka o kategorizaciji ugostiteljskih objekata na područu Istočnog Sarajeva.\nPočetak sjednice je u 10.00 časova.\nPrethodni članakEpidemiološke mjere produžene do 12. oktobra\nNaredni članakĆosić ugostio Filipa Lalovića, najboljeg matematičara


Ima ili nema odlaganja nezavisnosti?\nIako u Vladi Kosova tvrde drugačije, politički analitičari smatraju da se nezavisnost Kosova može odložiti - kako zbog izbora tako i zbog debate oko buduće misije EU na Kosovu.\nBez obzira na glasine iz međunarodnih krugova o mogućnosti odlaganja rešenja statusa Kosova, kako bi se sačekao drugi krug predsedničkih izbora u Srbiji, Rusiji ili nekoj drugoj zemlji, zvaničnici vlade Kosova su ubeđeni da je nezavisnost pitanje nedelja. Potpredsednik Vlade Kosova Ram Manaj kaže da se status više ne može odlagati.\n“Radi se o sedmicama do proglašenja nezavisnosti. To se ne može povezivati sa izborima u Srbiji ili u Španiji, jer će izbora biti u mnogim zemljama i ako se pitanje statusa povezuje sa izborima onda može doći do beskonačnog odlaganja”, kaže Manaj.\nKosovska opozicija ističe da se odlaganje može prihvatiti samo ako to ne degradira proces. Potpredsednik Demokratskog saveza Dardanije Berim Ramosaj smatra da je koordinacija sa međunarodnom zajednicom neophodna.\n“Mi treba da izgradimo strategiju u saradnji sa međunarodnom zajednicom ali i da pokažemo da smo mi onaj ključni faktor i da se mora poštovati volja građana”, ističe Ramosaj.\nNakon nedavnog sastanka predstavnika evropskog dela Kontakt grupe za Kosovo na Brdu kod Kranja, neki mediji su objavili kako je britanski ministar inostranih poslova Dejvid Miliband predložio proglašenje nezavisnosti 4. februara, odnosno dan posle drugog kruga predsedničkih izbora u Srbiji, dok je italijanski ministar spoljnih poslova Masimo D’Alema predložio datum od 9. marta, odnosno posle izbora u Španiji.\nPrema pisanju italijanske štampe, pretpostavlja se da bi, u slučaju proglašenja nezavisnosti Kosova pre španskih izbora, pitanje nezavisnosti Baskije moglo ući u špansku predizbornu polemiku.\nPublicista Škeljzen Maljići (Shkëlzen Maliqi) ocenjuje da pre marta Kosovo neće proglasiti nezavisnost. On smatra da će nejedinstvo povodom buduće misije EU na Kosovu, drugi krug predsedničkih izbora u Srbiji, izbori u Rusiji i Španiji, biti među faktorima koji će uticati na datum proglašenja nezavisnosti.\n“Biće uticaja što znači da je moguće da se do početka marta pitanje statusa odloži”, ističe Maljići.\nPremijer Kosova Hašim Tači (Hashim Thaci) izjavio je nekoliko puta da će datum proglašenja nezavisnosti biti određen u dogovoru sa Vašingtonom i Briselom. Smatra se da će Tačijeva poseta Briselu biti odlučujuća za odrejdivanje daljih koraka u procesu proglašenja nezavisnosti. Kako je najavljeno tokom naredna dva dana Tači će se u Briselu sresti s visokim predstavnikom Evropske unije za spoljnu politiku i bezbednost Havijerom Solanom i komesarom za proširenje EU Oli Renom.\nRam Manaj kaže da će susreti u Briselu biti odlučujući u određivanju datum kada će biti doneta odluka o statusu ali i ističe da treba sačekati rezultate predviđenih sastanaka. Međutim, mnogi smatraju da se svako odlaganje može negativno odraziti na ukupno stanje na Kosovu. Zbog toga Maljići upozorava na rizik od destabilizacije Kosova.\n“Ne može se više čekati jer će doći do destablizaicje. Trenutno je stanje mirno ali ako se odluka ostavi za kasno proleće onda može doći do nemira”, istakao je Maljići.\nInače, analitičari smatraju da osim predstojećih izbora u regionu i Evropi, do kašnjenja može doći i zbog neslaganja oko buduće misije EU na Kosovu.\nU međuvremenu, američka državna sekretarka Kondoliza Rajs pozvala evropske saveznike da ne odlažu kako je rekla “teške odluke” o planovima Kosova za nezavisnost, jer odlaganje odluku ne čini lakšom.


Novi manevar u Bosni da se izbace iz igre vodeći Srbi i Hrvati - Sputnjik Srbija\n14:46 24 Jun 2021\n18:46 25.07.2019 Preuzmite kraći link\nNakon prošlogodišnjih izbora, kada je koalicija okupljena oko Stranke nezavisnih socijaldemokrata Milorada Dodika pobedila na izborima i osvojila većinu u oba doma Parlamentarne skupštine BiH, a sam Dodik postao predstavnik Srba u Predsedništvu BiH, princip, prema kome bi u ovom mandatu Savetom ministara trebalo da predsedava neko iz redova srpskog naroda, doveden je u pitanje.\nKandidat pobednika Zoran Tegeltija neprihvatljiv je za Stranku demokratske akcije Bakira Izetbegovića, jer bi se striktno držao politike entiteta iz kojeg dolazi — Republike Srpske, a ta politika kaže da je učlanjenje BiH u NATO za RS neprihvatljivo (Narodna skupština RS usvojila je Deklaraciju o vojnoj neutralnosti).\nKao osnovni uslov za formiranje Saveta ministara SDA i njen vođa Izetbegović navode prihvatanje MAP-a, puta u učlanjenje BiH u Severnoatlantsku alijansu.\nŠarović kao džoker\nU takvoj situaciji, kada ni posle skoro godinu dana nema ni naznaka o izboru novog Saveta ministara, Mirko Šarović daje izjavu da je spreman da bude novi predsedavajući Saveta ministara ukoliko bude formirana nova parlamentarna većina.\nMeđutim, Šarovićeve namere su, prema rečima političkog analitičara iz Banjaluke Anđelka Kozomare, sasvim drugačije. Svestan da ne može da postane predsedavajući Saveta ministara, jer mu to odnos snaga nakon izbora ne omogućava, njegov cilj je da „na svakom koraku zabada prst u oko Miloradu Dodiku i da ga svakom prilikom iritira“.\nMinistar za ekonomske odnose BiH Mirko Šarović\n„On, naravno, na ovaj način neće vratiti ugled koji je izgubio SDS, ali postiže cilj da se u SNSD-u svi dignu na noge i da ga kritikuju, napadaju, vređaju, što ni za njih nije mnogo korisno“, objašnjava Kozomara.\nOpstrukcija RS nije strana ovom njenom nekadašnjem predsedniku, podseća on. Kao ministar spoljne trgovine Šarović je sprečio dogovor Dodika i ruskog predsednika Vladimira Putina da se jedino BiH sovjetski klirinški dug isplati u gotovom novcu umesto u kompenzaciji. Šarović je opstruirao isplatu kredita za izgradnju puteva u Srpskoj, a takođe je banjalučkom aerodromu oduzeo dozvolu za izvoz mesa u Tursku i dao je tuzlanskom.\n„Iza toga da dobije podršku onih sa kojima želi da pravi Savet ministara sigurno stoji obećanje da će prihvatiti MAP, da će prihvatiti NATO. On je to i izjavio između redova, da NATO nije neprijatelj, nego je garant bezbednosti BiH, kada bi se učlanila. Dakle, on vodi otvorenu antisrpsku politiku za ove četiri godine, koliko je bio u Savetu ministara“, ocenjuje Kozomara.\nMeđutim, ma koliku podršku Šarović da zadobije od svojih mogućih koalicionih partnera, izborna matematika mu ne ide u korist.\n„Predlog za izbor predsedavajućeg Saveta ministara daje Predsedništvo. U Predsedništvu Dodik ima pravo veta ako bude preglasan od druga dva člana. Osim toga i ako bi Dodik dao saglasnost, Veće naroda, u kojem SNSD ima apsolutnu većinu koju niko ne može da ugrozi, ne bi potvrdilo taj izbor. To Mirko Šarović veoma dobro zna“, kaže naš sagovornik.\nPotpuno nepotrebnim zatezanjem odnosa Šarović želi da unese razdor među stranke u RS i srpske poslanike u Parlamentu BiH, dodaje on.\nŠarovićeva samokandidatura za mesto predsedavajućeg Saveta ministara BiH za analitičara Cvijetina Milivojevića je autogol, jer na taj način Šarović ogoljuje pokušaj postizbornog inženjeringa u BiH.\nMilivojević podseća na situaciju u kojoj je Predsedništvo BiH sačinjeno od dva bošnjačka i jednog srpskog člana, aludirajući na to da je predstavnik Hrvata u BiH Željko Komšić zapravo izabran bošnjačkim glasovima.\n„Prema tome, u startu imamo jedan nakaradan izborni inženjering koji se dešavao od samog dana izbora. Sve se, naravno, dešavalo u dosluhu sa zapadnim delom međunarodne zajednice. Hrvati su pokušavali da izborni sistem usklade sa Ustavom, to im nije uspelo i dogodilo im se da čovek za koga je glasalo devedeset odsto Hrvata nije izabran“, podseća Milivojević.\nIstisnuti SNSD I HDZ\nDrugi aspekt problema, prema Milivojevićevim rečima, potiče nakon saopštavanja izbornih rezultata za Parlamentarnu skupštinu BiH. Dok je u RS vlast formirana lako, dotle se na nivou Federacije BiH i centralnih organa vlasti uporno, potezima Bakira Izetbegovića, prolongira formiranje vlasti.\n„To je vrlo vešt pokušaj najjače stranke u Bošnjaka da onemogući da u centralnim organima vlasti i organima Federacije, koja je jedna vrsta zajednice Bošnjaka i Hrvata, budu legitimni predstavnici Srba i Hrvata“, konstatuje Milivojević.\nTaj pokušaj na delu se vidi prilikom formiranja Saveta ministara:\n„Savet ministara BiH, ovaj koji trenutno funkcioniše, u v.d. stanju je još malo pa godinu dana. Imamo vrlo čiste rezultate izbora u sva tri naroda — HDZ je ubedljivo pobedio među Hrvatima, SDA među Bošnjacima, a koalicija oko SNSD-a u RS. Prema tome, jasno je i šta su građani u BiH odlučili. Dakle, okosnicu vlasti moraju da čine predstavnici te tri stranke kao legitimni predstavnici tri naroda. SDA pokušava da onemogući, pre svega, na nivou BiH ulazak Dodikove stranke u vlast, što im je, recimo, pošlo za rukom pre četiri godine“, kaže Milivojević i podseća da su tada u Savet ministara ušle stranke koje su u RS činile opoziciju.\nČekaju se mentori sa Zapada\nZakonodavstvo u BiH dovoljno je neodređeno, pa v.d. stanje Saveta ministara može da traje i četiri godine, ali i ne mora, za šta je, prema Milivojevićevim rečima, potrebna dobra volja onih koji odlučuju o potezima SDA.\n„Reč je o nekoliko mentora te stranke, od kojih veći deo dolazi sa Zapada takozvane međunarodne zajednice. Oni očigledno u ovom trenutku pokušavaju da učine nešto što je matematički nemoguće“, objašnjava Milivojević.\nKoalicija okupljena oko SNSD-a kontroliše apsolutnu većinu među srpskim delegatima u tom telu, zbog čega je Šarovićeva kandidatura osuđena na neuspeh.\n„Postoji još jedan dodatan problem za Šarovića. Ovaj put ni HDZ, koji se pojavljuje kao ozbiljan koalicioni partner SNSD-a, ne bi dozvolio formiranje takve vrste Saveta ministara. Pre četiri godine HDZ se nije mešao u taj izbor, kao treći partner je ćutao, ovaj put zato što su na svojoj koži osetili šta znači kada se prenebregne volja jednog konstitutivnog naroda, potpuno sam siguran, neće dozvoliti takvu vrstu postizbornog inženjeringa“, zaključuje Milivojević.\nHrvatska tri principa\nPrema izjavama koje daju u javnosti, HDZ neće podržati Šarovićevu kandidaturu. Tako je Predrag Kožul, poslanik HDZ-a u Predstavničkom domu Parlamentarne skupštine BiH, izjavio da je Šarovićeva samokandidatura neozbiljna i neodgovorna, jer vlast mora da ima legitimitet.\nKožul je naveo tri principa za formiranje vlasti na centralnom nivou: prvo, da vlast formiraju jasni izborni pobednici sva tri konstitutivna naroda; drugi, da izvršna vlast mora da ima zakonodavnu većinu u oba doma Parlamenta BiH i treći, da vlast na nivou BiH mora da prati strukturu entitetskih nivoa zbog prohodnosti i harmonizacije svih bitnih odluka.\nBakir Izetbegović, SDA, SNSD, Cvijetin Milivojević, Anđelko Kozomara, Mirko Šarović, predsedavajući, kandidatura, izbori u BiH, izbori, Savet ministara BiH, Bosna


Ovde se nalazite : World Class Serbia / INDIVIDUALNI PLAN ISHRANE\nDa li mislite da se hranite zdravo???\nAnaliziraj svoju ishranu!\nNaš nutricionista Daniela Marić tu je da odgovori na pitanja i nedoumice u vezi ishrane i na raspolaganju je svim članovim World Class fitnes kluba u Novom Sadu. Ukoliko ste zainteresovani da poboljšate svoj kvalitet života ili imate neki problem koji samo vežbanjem ne možete da rešite, razmislite o Individualnom planu ishrane. Ako želite da saznate nešto više o Individualnom planu ishrane, kliknite ovde.\nDanijela Marić, Doktor medicinskih nauka, odbranila je doktorsku disertaciju "Uticaj mineralno-vitaminske suplementacije na antioksidantni kapacitet i kvalitet žene sa sindromom hroničnog umora" Pored saveta o pravilnoj ishrani, Daniela se zalaže za edukaciju sportista i rekreativaca i time ih uči koliko je važna ishrana i pravilna suplementacija...\nDeadlift Squats with a isometric breakPogledajte sve video snimke


Međunarodni zvaničnici u BIH pozivaju Budimira da ne blokira Federaciju\nOdgovornost za rješavanje političkog ćorsokaka u Federaciji BIH je na lokalnim liderima, kaže se u zajedničkoj izjavi Delegacije EU, ureda specijalnog predstavnika Petera Sorensena I Ambasade SAD, koja je objavljena u Sarajevu.\n"Na zahtjev BH lidera u proteklim sedmicama smo nastojali olakšati dijalog između stranaka o prestruktuiranju Vlade Federacije.Međutim, sada nemamo drugog izbora nego da prekinemo naša nastojanja da u tome pomognemo" , navedeno je.\nKako navode međunrodni predstavnici na samom početku je postignut određeni napredak, ali na kraju, ni jedna strana nije pokazala dovoljno spremnosti za postizanje kompromisa.\n"Sve stranke u Parlamentu i u izvršnoj vlasti snose dio odgovornosti u procesu koji traje predugo.Pozivamo predsjednika Federacije Živka Budimira da ne blokira niti odgađa ovaj proces i da pokaže liderstvo koje će dovesti do rješenja u skladu sa osnovnim pravilima parlamentarne demokratije".\nZauzvrat, kako stojiu saopštenju, dva HDZ moraju prihvatiti da predsjednik Budimir do kraja ostane u svom mandatu ukoliko to uradi."


Septembar 04, 2019 19:12\nVučić je to rekao u Budimpešti odgovarajući na pitanje novinara Pinka kako komentariše izjavu Zorana Živkovića da će prva odluka nove vlade biti njegovo, Vučićevo, hapšenje zbog navodne veleizdaje, Vuka Jeremića da je bednik, podlac i kukavica i tvrdnje novinara BBC da je Vučić sada mnogo slabiji nego 2014. i da gubi podršku u SNS i narodu.\n"Samo ne znam što onda ne izlaze na izbore. Verujem da je za to o SNS u pravu i zato i hoću da prepustim SNS da vodi neko drugi, ne želim da budem poražen u okviru sopstvene partije. Zato i želim da dođe do tih promena. A što se tiče narodne volje, ako ljudi iz BBC kažu da je podrška mala onda je tako. Oni nikada ne bi lagali i poznati su po tome da nikada ne lažu", kazao je Vučić.\nDodao je da je zato siguran da će miljenici i štićenici BBC-a da pobede na izborima.\nŠto se tiče Jeremića, predsednik je rekao:\n" To su fine reči za ugleđenu gospodu, inače poznatu po tome da primaju pare od stranih ambasada i tako se finansiraju, a što bi bilo u nekim zemljama znate već kako bilo okarkterisano."\nVučić navodi da neće da odgovara na uvrede i da je slušao dosta pretnji od njih sa kamiona na ulicama, na primer, da će biti gotov do Uskrsa.\n"Uskrs je prošao, možda su mislili na neki sledeći", rekao je Vučić.\nKada je reč o Živkovićevoj izjavi on je zapitao da li je u njegovo vreme Crna Gora napustila zemlju, da li je u njegovo vreme Kosovo proglasilo nezavisnost i 90 zemalja to priznalo nezavisnost ili je u njihovo ili njegovo vreme 15 zemalja odustalo od priznanja Kosova?\n"Da li je veleizdaja što je neko zatvorio 2.000 ili 3.000 fabrika dok sam ja sam otvorio 126 fabrika. Samo u Nišu, gde je on sve fabrike zatvorio, ja sam šest otvorio", istakao je Vučić.\nIstakao je da ako hoće da dođu na vlast da moraju da pobede na izborima i da taj gospodin koji se predstavlja kao buduća demokratska vlast ima 0,01 odsto glasova i da zajedno sa svim sa kojima se druži nema ni 10 odsto.\n"Još to nije blizu vlasti, moguće je za koju deceniju da se približe nekoj vlasti u nekoj od mesnih zajednica, a od opštine su još mnogo daleko", rekao je Vučić.\nKomentarišući reči lidera Dveri Boška Obradovića da je imenovanje Nebojše Stefanovića za šefa tima za praćenje primene preporuka OEBS-a "smejurija i ironija", Vučić je rekao da su, zapravo, oni sami smejurija i ironija.\n"Pa, opet moram to da trpim, jer svi zajedno imaju 10 odsto i morate da ih slušate. Da li ima neko koga nisu uvredili? Jeste li primetili nekog od njih da je školovan bilo gde, a svakog dana nam drže pridike o diplomama i ne znam još čemu", konstatovao je Vučić.\nDodao je da deo opozicije svaki dan drži predavanja kako bi trebalo Srbijom da se upravlja, a Srbiju su, kaže, uništili i upropastili.\n"Dobro ste primetili narastajuću nervozu i histeriju i ona će biti izraženija i žešća što je njihova nemoć veća", istakao je on.\nKako kaže, oni koji su odlučili da bojkotuju izbore sada razumeju da je to potpuno besmisleno i ne znaju šta će.\n"Posebno im smeta što smo mi 'mrtvi hladni' i kažemo im da slobodno bojkotuju izbore, jer će biti drugih koji će da izađu i da zauzmu i njihova mesta, između ostalog. Ali, to je njihov problem, i šta mi sa tim imamo", rekao je Vučić.\nAli, primećuje, ne mogu se objasniti osnove politike ljudima, ako ih nisu savladali pre nego što su u nju ušli.\nPredsednik je poručio da građani ne treba da brinu, već da gledaju rezultate, da vide šta je do sada urađeno i šta tek može da se napravi.\nU tom smislu, preneo je da je danas dobio informaciju da se u Kontinental RND u Novom Sadu prvi put vratilo 25 mladih stručnjaka inženjera iz sveta, kao i da u Leskovcu nema više zahteva medicinskih sestara u bolnici da napuste zemlju.\nTo su, kaže, stvari koje treba da nas podižu posebno u vremenu u kojem ćemo imati mnogo muka i problema, koji nisu tabloidni nego stvarni, oko Kosova i Metohije.\n"Biće nam potrebno mnogo ozbiljnosti i odgovornosti i mnogo racionalnog i razumnog pristupa rešavanju problema", zaključio je Vučić.


Direktor poreske uprave prima dve plate? : Nadlanu.com\nDirektor poreske uprave prima dve plate?\nObjavljeno 4. dec 2013. / 09:07:44\nIz Ministarstva finansija je rečeno da će profesionalcima koji rade za državnu upravu pitanje zarada biti rešeno reformama i uvodjenjem platnih razreda.\nList navodi da se ovih dana "uveliko šuška" o ostavci Simiča koji je na ovo mesto došao pre godinu dana iz Slovenije na poziv Mlađana Dinkića, tadašnjeg ministra finansija, s obrazložzenjem da treba da napravi funkcionalnu poresku upravu, kao nezavisan ekspert, koji je uspešno sproveo reformu poreskog sistema i u Sloveniji.\nU Poreskoj upravi nemaju informaciju o ostavci direktora, objašnjavajući da on i dalje radi svoj posao.\nNavodi se da problema ima i da je do njih došlo kada je Agencija za borbu protiv korupcije pre dva meseca utvrdila da Simič ne može da prima dve plate. Jedan, manji deo iz Poreske uprave, a nešto veći iz Programa UN za razvoj UNDP, jer je to protivno zakonu.\nU agenciji objašnjavaju da uvek reaguju u slučajevima kada neki visoki funkcioner pored osnovne funkcije, radi još jedan ili dva posla koja nisu u vezi s osnovnom delatnošću i za to dobija pare, jer je tu reč o nezakonitosti rada.\nČlan Agencije za borbu protiv korupcije Zoran Stojiljković kaže da s ovim pojedinačnim slučajem nije upoznat, ali da je agencija sigurno uradila sve po zakonu.\n"Neprihvatljivo je s jedne strane stalno govoriti da su ministarske plate 1.000 i više evra, a onda utvrditi da je to samo deo primanja, a da preko Programa Ujedinjenih nacija za razvoj, ili projektima na kojima su angažovani, dobijaju još toliko ili više. U takvim situacijama agencija reaguje, jer su takvi poslovi protivni zakonu", rekao je Stojiljković.\nivan simićplataporeska uprava


onlINE APOTEKA SRBOTRADE :: Eucerin kartica poverenja\nEucerin kartica poverenja\nEucerin kartica poverenja!\nEucerin i apoteka Srbotrade nagrađuju Vaše poverenje Eucerin karticom lojalnosti.\nKupovinom Eucerin® preparata, u ukupnoj vrednosti od 5.000 dinara, u periodu od tri meseca stičete pravo na poklon – Eucerin® kremu za negu područja oko očiju. Izaberite jedan od šest ponuđenih Eucerin® preparata za negu područja oko očiju, koji odgovara potebama Vaše kože.\nPrilikom prve kupovine konsultujte se sa našim farmaceutima i potražite Eucerin® karticu lojalnosti.\nAkcija traje tri meseca od datuma prve kupovine, u periodu od 15.oktobra 2015. do 15.februara 2016. godine.


NovaMedia: Kategorija > fudbal\nodržavanje fudbalskih igrališta\nIzgradnja i rekonstrukcija fudbalskih terena, teniskih terena i ukrasnih površina.\nNaše iskustvo na izgradnji i održavanju fudbalskih i teniskih terena počinje 1976. godine.\nOd 1984. godine, kao samostalnoj preduzetničkoj firmi, osnovna delatnost je izgradnja novih, sanacija i održananje postojećih terena.\nOd 2007. godine poslujemo kao "Agape Sagi" doo\nZa trideset godina rada izgradili smo više od sto novih i sanirali više od dvesta starih fudbalskih terena, kao i veliki broj teniskih terena.\nIz dugogodišnjeg iskustva razvili smo naš sistem gradnje fudbalskih terena SAG, koji ne zaostaje ni u čemu za najboljim sistemima gradnje u svetu kao što su SPORTSTURF, CELLSYSTTEM, SKIRDE, EUROGREEN, STARK...\nPored izgradnje terena na teritoriji bivše Jugoslavije učestvovali smo, kao podizvođači, na izgradnji fudbalskih terena u Grčkoj: Atina, Solun, Kavala i Italiji Trst, Udineze.\nŠkola fudbala "Kej" je osnovana 15.03.2005 godine u Zemunu i radi u okviru kluba malog fudbala "Top Market".\nŠkola trenutno okuplja 75 polaznika, uzrasta od 5 do 11 godina.\nDirektor škole je Dejan Musović (UEFA A licenca), dugogodišnji trener mlađih kategorija.\nDva puta godišnje učestvujemo na međunarodnim turnirima što deci predstavlja pravu atrakciju da se upoznaju sa drugim kulturama i novim drugarima.\nTreninzi se održavaju tri puta nedeljno pod stručnim nadzorom trenera u balonu sportskog centra "Kej" koji se nalazi na prelepom Zemunskom keju.\nZa pravilan razvoj, posedujemo sprave koje nam pomažu u radu sa decom (lopte, markere, čunjeve, "merdevine", visoke i niske prepone specijalno pravljenje za mlađe kategorije....).\nTreneri garantuju visok nivo stručno-pedagoškog rada, mogućnost afirmacije talentovane dece, maksimalnu bezbednost dece i stvaranje sportskih navika.\nVažno je naglasiti da je vreme održavanja treninga prilagođeno školskim obavezama malih fudbalera.


Prepustite SKF-u organizaciju plana održavanja strojne opreme\nIzrada i izvedba uspješnog programa održavanja strojne opreme može biti ozbiljan izazov. Odgovarajući SKF-ov ugovor o održavanju može to znatno olakšati.\nNajprije se zajedno sa SKF-ovim savjetnicima procijenjuje stanje i razvija plan prilagođen konkretnim postrojenjima, proizvodnji i potrebama poslovanja. Nakon toga možemo pomoći u primjeni i/ili organizaciji plana prema potrebama. Na temelju naše metode optimizacije efikasnosti sredstava (AEO) ugovori o održavanju sa SKF-om na više načina mogu doprinijeti boljoj završnoj bilanci.\nUgovor o prediktivnom održavanju\nPrediktivno održavanje pouzdanosti\nKorisnički vođena pouzdanost\nNadzor i dijagnostika na daljinu


Konferencija "Antikorupcijska mreža institucija BiH"\nKonferencija "Antikorupcijska mreža institucija BiH" održaće se u ponedjeljak, 23. septembra u zgradi Parlamentarne skupštine BiH.\nEU: BiH bi mogla da izgubi još 9 miliona evra\nDelegacija Evropske unije u BiH podsjetila je danas da je Evropska komisija je morala da otkaže dva ranije suspendovana projekta u oblasti poljoprivrede, u vrijednosti od 5 miliona evra, zbog neuspjeha vlasti u BiH da se dogovore o domaćim strukturama za davanje finansijske pomoći EU za poljoprivredu i ruralni razvoj (IPARD).\nFile: Očekujem da lideri iz BiH drže do časti\nSARAJEVO - Komesar za proširenje EU Štefan File očekuje od lidera iz BiH, koji će 1. oktobra biti učesnici trećeg sastanka na visokom nivou u Briselu, da drže do časti i preuzetih obaveza i da konačno pokažu rezultat.\nIzvještaj Savjeta Evrope: Značajno prisustvo policijskog zlostavljanja u BiH\nKomitet Savjeta Evrope za sprečavanje mučenja i nehumanog ili ponižavajućeg postupanja i kažnjavanja (CPT) je objavio izvještaj o svojoj ad hoc posjeti Bosni i Hercegovini, iz decembra 2012. godine, zajedno sa odgovorima vlasti BiH.\nEvropski parlament će ove sedmice glasati o uvođenju viza za građane BiH\nBRISEL - Evropski parlament će ove sedmice glasati o uvođenju klauzule koja omogućava suspenziju bezviznog režima, potvrdila je juče "Nezavisnim" Tanja Fajon, izvjestilac Evropskog parlamenta za viznu liberalizaciju.\nKada je Hrvatska prustupila Evropskoj uniji (EU), njeno pristupanje nije samo uticalo na EU. Naime, i Bosnu i Hercegovinu (BiH) je ostavilo značajno siromašnijom: BiH farmeri nisu u mogućnosti da izvoze na svoje najveće tržište.\nPredloženo razmatranje odluke "Sejdić-Finci"\nSTRAZBUR - Predstavnici 47 država članica Savjeta Evrope od 24. do 26. septembra razmatraće primjenu presuda i odluka Evropskog suda za ljudska prava, a u prijedloge za razmatranje uvršten je i slučaj "Sejdić-Finci" iz BiH.\nKejsi: Zabrinjava nedostatak osjećaja urgentnosti kod većine stranačkih vođa\nSARAJEVO - Amabasador Velike Britanije u BiH Nejdžel Kejsi upozorio je da, ukoliko BiH propusti "posljednji voz" u procesu pridruživanja EU ove jeseni, sljedeći neće doći prije 2015. godine.


“Inflacija” poruka sa Zapada da priznamo nezavisnost Kosova i Metohije – SveVesti.net\n“Inflacija” poruka sa Zapada da priznamo nezavisnost Kosova i Metohije\n“Maltene da ‘prelomimo preko kolena’ i da prihvatimo stav da je Kosovo nezavisno. To je suština”, rekao je Milivojević za Tanjug.\n“Sve je to deo jednog pokušaja da se ta tema nametne i da se izvrši određeni pritisak”, rekao je Milivojević.\n“Sve to stavljam u jedan mozaik i identifikujem kao specifičnu vrstu pritiska na Srbiju”, rekao je Milivojević.\nNa pitanje koje bi pritiske Srbija još mogla da očekuje kako bi se rešavanje pitanja Kosova i Metohije ubrzalo, Milivojević kaže da je jedan od njih da Srbija prihvati dijalog sa Prištinom, a da se odrekne uslova da se ukinu takse, kao i da u tom dijalogu figurira konačno rešenje koje podrazumeva nezavisnost Kosova.\n“To su dve vrste pritisaka koji bi sad mogli da idu prema Srbiji. U tom smislu imamo pretnje da nema ulaska u EU, pri čemu to uopšte nije na dnevnom redu, a tu su i pritisci vezani za odnose Srbije sa Rusijom i Kinom”, rekao je on.\nUpitan zašto se jun iduće godine pominje kao rok za rešavanje pitanja Kosova i Metohije, Milivojević komentariše da bi to odgovaralo Trampovoj administraciji, jer bi neposredno pred novembarske izbore u SAD, mogla da uknjiži jedan pozitivan poen, ali pod uslovom da se, kako kaže, to zaista desi.\nOn je istakao da je Srbija već pokazala da politika koju vodi daje rezultate i da se pokazalo da kosovsko pitanje nije svršena stvar, i u slučaju dobrog dela Evropljana, ali i u slučaju američke administracije.\n“Prema tome, nema razloga da ne nastavi tu politiku, kao i demaskiranje o kakvoj se političkoj ‘eliti’ u Prištini radi”, rekao je Milivojević.\nKao rezultat srpske politike naveo je i najavljeno javno slušanje u američkom Kongresu preko srpskog kokusa na jesen, a u kojem će Srbija predstaviti stanje na Kosovu i Metohiji, kao i zločine nad Srbima.\nMilivojević poručuje da nema nikakvog razloga da Srbija odustane od svoje nezavisne politike, vojne neutralnosti, od svojih odnosa sa Rusijom, Kinom i “polovinom čovečanstva” koje ne prihvata nezavisnost Kosova.\n“Na kraju i da nikako ne odustane od osporavanja kosovske državnosti, već sada u Interpolu u oktobru, ali i generalno”, poručio je Milivojević.\nPrevious Izručenje Morine bi trebalo sprovesti po Sporzumu o ekstradiciji\nNext Koridoru 11 ime Miloša Velikog, Vučić: Srbija nije ima boljeg vladara u novom veku


Istraživanje pokazalo: Megakamioni štede milione evra - Report.rs\nBy Milos P. 08/22/2020 Ekonomija, Najnovije\nKamioni dužine 32 metra pokazali su se kao posebno korisni za prevoz mašina i paleta, navodi se u izveštaju holandske firme Buck Consultants International.\nUpotreba produženih kamiona takođe dovodi do redukovane emisije gasova i nižih troškova usled smanjene upotrebe goriva.\nKamioni dužine 32 metra i težine do 72 tone imaju veliki potencijal da dovedu do smanjenja troškova i zagađenja životne sredine u različitim transportnim i logističkim sektorima, navodi se u izveštaju Buck Consultants Internationala, prenosi Pluton logistics.\nU 2020. godini u Holandiji je pokrenut novi pilot-projekat drumskog prevoza, u okviru kojeg se testira “Super EcoCombi” (SEC), nova kombinacija kamiona, ukupne dužine 32 metra. SEC, koji se sastoji od kabine i dve prikolice dužine 13,6 metara, trebalo bi da poboljša efikasnost i održivost transporta. Rešenje će biti testirano u narednih nekoliko godina kako bi se proverila njegova efikasnost u transportu različite robe.\nPrema rezultatima nedavno sprovedenog istraživanja, SEC je posebno pogodan za intenzivan transport mašina i paleta. Međutim, autori istraživanja takođe vide veliki potencijal za transport građevinskog materijala, kontejnera i paketa, kao i za transport otpada. U ovim industrijama, SEC je u osnovi spreman za upotrebu u bilo kom trenutku.\nKako se u istraživanju navodi, trenutna situacija u Holandiji omogućila bi – na dnevnom nivou – 570 ruta sa 213 produženih kamiona. Ovo bi dovelo do smanjenja troškova na godišnjem nivou u logističkoj i transportnoj industriji u iznosu od šest miliona evra i smanjenja emisije ugljen-dioksida od 14.000 tona.\nZauzvrat, očekuje se da će do 2030. godine kombinacije SEC-a dužine 32 metra prelaziti između oko 2.000 i 6.000 ruta dnevno, u zavisnosti od ekonomskog razvoja. U ovom slučaju, kamioni dužine 32 metra činili bi od pet do čak 15 odsto drumskog prevoza tereta u Holandiji. Tada bi, prema istraživanju, godišnja ušteda mogla da dostigne 20 do 60 miliona evra, a emisija ugljen-dioksida pala bi za 50.000 do 150.000 tona.\nMeđutim, preduslov za uspeh ovog projekta jeste ubrzanje neophodnih mera planiranja i infrastrukture radi omogućavanja redovne upotrebe SEC kamiona.\nIzvor: Pluton logistics, Foto: Unsplash\nKamioni čekaju na graničnim prelazima i do šest sati\nRuski Kamazis će zbog deficita radnika angažovati zatvorenike\nAMSS: Zadržavanje kamiona do šest sati na izlazu na prelazima sa Hrvatskom


Iskoraci Crne Gore u oblasti bezbjednosti hrane značajno iskustvo za Azerbejdžan | Analitika - Informativni Portal\nIskoraci Crne Gore u oblasti bezbjednosti hrane značajno iskustvo za Azerbejdžan\nDelegacija Agencije za bezbjednost hrane Republike Azerbejdžana boravila je u prvoj zvaničnoj posjeti Upravi za bezbjednost hrane, veterinu i fitosanitarne poslove Crne Gore, s aciljem uspostavljanja saradnje između dvije institucije i zemlje.\nObjavljeno: 11. 10. 2019 - 17:09 Promjenite veličinu teksta: A A A\nNovoformirana Agencija za bezbjednost hrane Republike Azerbejdžana, imala je priliku da se upozna sa načinom funkcionisanja sistema bezbjednosti hrane u Crnoj Gori, kao zemlji koja je odmakla na putu pristupanja Evropskoj uniji. Iskustva Crne Gore u uspostavljanju sistema bezbjednosti hrane prema standardima EU, kako su ocijenili, mogu biti od velike koristi za Azerbejdžan čiji privrednici i proizvođači hrane imaju sve veće interesovanje za izvoz na tržište evropskih zemalja.\n„Crna Gora je u na polju uspostavljanja kompleksnog evropskog sistema bezbjednosti hrane lider u regionu. Zadovoljstvo nam je da možemo svoje iskustvo i uspjeh na tom planu da prenesemo drugim zainteresovanim zemljama, posebno ako je riječ o zemljama sa drugih kontinineta.


Služen pomen za 28 poginulih radnika fabrike „Famos“ | Palelive.com\nPočetna Novosti Aktuelnosti Služen pomen za 28 poginulih radnika fabrike „Famos“\nNa Palama je danas služen pomen za 28 radnika preduzeća „Famos“ koji su poginuli kao borci Vojske Republike Srpske u proteklom ratu.\nCvijeće na spomenike nekadašnjim radnicima „Famosa“ i na spomen-ploču radnicima „Fabrike motora specijalne namjene“ položili su članovi porodica poginulih boraca, a vijence delegacija mjesne boračke organizacije Koran, opštine Pale i Veterani vojne policije Sarajevsko-romanijskog korpusa Vojske Republike Srpske.\nOsim boraca i komandanta Jahorinskog bataljona Branislava Lopatića, u delegaciji Mjesne boračke organizacije Koran bila je i Bojana Samardžija, čiji otac je poginuo na Žepi juna 1992. godine.\nPrigodnu besjedu nakon parastosa i polaganja cvijeća i vijenaca održao je mladi istoričar Stefan Lopatić, član Komisije u Boračkoj organizaciji Pale za očuvanje tradicije oslobodilačkih ratova.\nU odbrambeno-otadžbinskom ratu život za svoj narod dalo je 25 radnika „Famosa“ i tri radnika „Fabrike motora specijalne namjene“, saopšteno je iz Boračke organizacije opštine Pale.\nPrethodni članakSveta arhijerejska liturgija u Sabornoj crkvi\nNaredni članakĆosić: Dočekali smo najdražeg gosta – srpskog patrijarha


ZAKLJUČCI Međunarodne konferencije „Omladinski sporazum o kulturnoj participaciji u Evropi“ -\nZAKLJUČCI Međunarodne konferencije „Omladinski sporazum o kulturnoj participaciji u Evropi“ –\nMladima tebaju vreme i mesto koje će iskoristiti da rizikuju i da greše, a to nije lako u društvu koje je kompetitivno i koje nas tera da se krećemo i razmišljamo veoma brzo, i koje je u kulturnom sektoru često projektno orjentisano i usmereno na inovacije. Ono što stariji mogu i treba da urade jeste da pruže priliku mladima da greše i uče iz pokušaja. Ovo su neki od zaključaka Međunarodne konferencije „Omladinski sporazum o kulturnoj participaciji u Evropi“, koja je održana 22. i 23. marta u Novom Sadu, u Omladinskom centru OPENS i SKCNS Fabrici, u organizaciji Studentskog kulturnog centra Novi Sad i partnerskih ustanova iz mreže „Sei spektaKtiv!“.\n„Niko nas starije nije učio da verujemo u sebe i mislim da je važno da mladi stiču samopouzdanje kroz praktičan rad. Dakle, nije poenta da im damo priliku da slušaju o tome kako se voze kola već da im omogućimo da ih sami voze“, kaže Luka Riči, jedan od koordinatora programa evropske saradnje „Be SpectACtive!“ koji je fokusiran na uključivanje publike u izvođačke umetnosti, kroz umetničke produkcije i participativne prakse.\n„Rizikujte i pravite greške, jer kultura je iskustvo, to nije nešto što neko može da vas nauči, kulturu morate iskusiti, a mi smo tu da vam damo priliku da to učinite“, poručio je on.\nIzmeđu ostalih, na konfereciji su učestvovali: Đulijana Ćanćo, koordinatorksa programa Be SpectACTive!), dramaturškinja Minja Bogavac, direktorka programa UNESCO katedre za kulturnu politiku i menadžment prof. Dr. Milena Dragičević Šešić, Prof. Dr. socijalne antropologije Karl Feiša sa Univerziteta Pompeu Fabra u Barseloni, koji je i dugogodišnji saradnik Ujedinjenih nacija za omladinske politike, Gvido Van Hengel, holandski pisac, predavač i istoričar, Marko Pejović, psiholog, psihoterapeut, teoretičar umetnosti iprozori da…“, Tamara Urošević, novinarka i trenerica obuka za mlade na temu medijske i informacione pismenosti, Diana Tepavac, direktorka Asitež Srbija, Milica Rašković, direktorka razvojnog programa Fondacije Novi Sad-Evropska prestonica kulture, Miljana Pejić, generalna sekretarka Krovne organizje ml , Vladimir Marinković, Direktor novosadskog ogranka Francuskog instituta u Srbiji i mnogi drugi.\nU osmišljavanju programa konferencije, kao iu realizaciji učestvovali su mladi aktivni gledaoci iz Novog Sada: Pavle Hrnčić, Mila Pajić, Amelia Stakić, Anja Pejinović, Višna Vukajlović, Marija Đurđević, Petra Protić, Nikolina Đenadije Lake Jeco ića.\n„Zastupljena je predrasuda da su mladi nezainteresovani za ono što se oko njih dešava, međutim to nije baš sasvim tačno. Mislim da treba Đurđević, predstavnica aktivnih gledalaca, koji su uključeni u! “.\n„Važno je da omogućimo mladima da stvaraju kulturne sadržaje koji su održivi. To znači da ne smemo da se fokusiramo samo na projekte u kulturi već na dugoročne procese koji će omogućiti održivost kulturnih sadržaja i kulturne ponude”, istakao je on.\nTokom konferencije izvedene su i predstave savremenog plesa, „2GETHER/AL(L)ONE – (ON)LINE“, u produkciji Plesnog teara Ljubljana, „Assimilate“ u prodikciji ArtRitam asocijacije iz Novog Sada, kao i interaktivni performansi virtuelne realnost: Igor&Moreno, italijanske produkcije i „Superfluous“, grupe En Knap iz Slovenije.\nKonferenciju su podržali program Kreativna Evropa, Ministarstvo kulture i informisanja Republike Srbije, Fondacija „Novi Sad – evropska prestonica kulture“ und projekat „Perform Europe“ koji finansira Evropska unija, kao i Pokrajinski sekretarijat za finansije. Konferencija je i deo programa „Budućnost Evrope“ u sklopu Evropske prestonice kulture – Novi Sad 2022, koji je posvećen promociji kulture za decu i mlade.\n„Omladinski sporazum o kulturnoj participaciji u Evropi“ je treća od četiri konferencije planirane u okviru „Be SpectACtive!“ projekta. Prva je održana u francuskom gradu Monpeljeu, druga u Sansepolkrou u Italiji, a četvrta će biti u Lisabonu u Portugalu, septembra 2022. Svaka od konferencija bavi se različitim temama koje se tiču kulturne participacije.


NEDELJNI HOROSKOP od 29. oktobra do 5. novembra 2018. godine: Blizanci spremite se za strastven susret sa Ovnom | Sve strane\nPozicija Sunca u astrološkom polju novca povoljno utiče na realizaciju novih poslovnih poteza, dok vas aspekt između Saturna i Urana vodi vas ka uspostavljanju kontakata sa strancima iz zemalja nemačkog govornog područja. Ulazak Merkura, planete logike, u treće astrološko polje, opominje na oprez prilikom potpisivanja ugovora.\nU ovom periodu bićete puni inicijative, zbog Sunca u vašem znaku koje vam donosi priliv energije. Trigon između Saturna i Urana, planeta ambicije i rizika, najavljuje novčane dobitke preko saradnje sa strancima. U vreme poslednje Mesečeve četvrti, 31. oktobra, izbegavajte konflikte i rasprave sa nadređenima.\nPozicija Marsa, simbola akcije, u prvoj polovini nedelje, upozorava da izbegavate rasprave sa nadređenima i saradnicima. Saturn, simbol ambicije i sigurnosti, koja vlada astrološkim poljem posla, pod uticajem Urana, donosi vam novčane dobitke, ukoliko vaše zanimanje ima veze sa arhitekturom ili građevinarstvom.\nPozicija Marsa, simbola sukoba, u prvoj polovini perioda, upozorava da izbegavate rasprave sa saradnicima i nadređenima. Merkur u astrološkoj kući prepreka, opominje da budete pažljiviji prilikom potpisivanje ugovora, naročito sa strancima. Krajem nedelje nemojte da ulazite u rizične finansijske transakcije.\nTrigon između vaših vladalaca, Saturna i Urana, planeta prošlosti i budućnosti, donosi vam dobitke preko poslova koji imaju veze sa marketingom i turizmom. Aspekti Merkura, simbola komunikacija, najavljuju nove kontakte sa strancima. Posle 31. oktobra budite oprezniji prilikom potpisivanja ugovora.\nJedan od vladalaca vašeg znaka, Jupiter, simbol prosperiteta, na poslednjim stepenima Škorpije, donosi vam nastavak saradnje sa strancima iz prekookeanskih zemalja. Trigon između Sunca i vašeg vladaoca Neptuna, simbola inspiracije, najavljuje nove aranžmane, ukoliko vaše zanimanje ima veze sa sportom ili umetnošću.\nOvako se ponašaju horoskopski znaci kada se napiju: Rak se odmah upušta u flert, Bik postaje sve bučniji, Lav poriče da je pijan!


REC Vijesti: Održan trening u Republici Srpskoj u okviru projekta "Lokalne inicijative za očuvanje biodiverziteta"\nOdržan trening u Republici Srpskoj u okviru projekta "Lokalne inicijative za očuvanje biodiverziteta"\nNakon niza održanih sastanaka i radionica sa predstavnicima zaštićenih područja koja učestvuju u projektu i lokalnih interesnih grupa, te definisanja prijetnji i prioriteta značajnih po biodiverzitet, 4./5. aprila 2012. godine u Nacionalnom parku „Kozara“ (Hotel „Monument“), održan je Trening na temu pripreme projektnih prijedloga.\nCilj je bio jačati kapacitete zainteresovanih strana koji djeluju u okviru navedenih zaštićenih područja (predstavnika lokalnih vlasti, nevladinih organizacija i udruženja građana, škola, turističkih organizacija, predstavnika privatnog sektora, i sl.) u pripremi projektnih prijedloga.\nPrvog dana Treninga obrađivane su sljedeće teme: definicija projektnog prijedloga, analiza problema, komponente projektnog prijedloga, priprema budžeta, upravljanje projektnim ciklusom, i sl. Obzirom da je u okviru projekta bila predviđena finansijska podrška pod-projekata od strane Ministarstva, predstavljeni su i kriteriji za pripremu i odabir projekata (relevantnost, koristi i efekti, održivost, procjena uticaja na životnu sredinu).\nDrugog dana, nakon predstavljanja aplikacijskog obrasca, učesnici su imali priliku da u radnim grupama rade na konkretnim projektnim prijedlozima, pripremajući tehnički opis, plan implementacije i budžet projekata.


AGENCIJA ZA BORBU PROTIV KORUPCIJE: Obaveštenje o načinu podnošenja Izveštaja o imovini i prihodima\nZbog velikog broja dostavljenih Izveštaja o imovini i prihodima koji ne sadrže potpune podatke, Agencija za borbu protiv korupcije je doradila obrazac Izveštaja, tako što se kao obavezna polja moraju navesti podaci: "Tekući računi (dinarski i devizni)" i "Ostali bankarski (dinarski i devizni) računi". Ukoliko funkcioner ne poseduje tekući ili neki drugi bankarski račun, potrebno je da u navedena polja unese "-" (minus).\nUkoliko se javi problem prilikom popunjavanja Izveštaja, potrebno je da skinete novu verziju obrasca Izveštaja i popunite ga na način kako je predviđeno u Uputstvu za popunjavanje formulara izveštaja o imovini, a koje možete preuzeti na sajtu Agencije u baneru "Uputstva i smernice" (direktan link).\nPotrebno je da Vam internet pretraživač za preuzimanje i otvaranje obrasca bude "Mozila Firefox".\nTakođe, potrebno je da, ukoliko nemate, sa internet prezentacije Agencije u baneru Obrasci (direktan link) besplatno preuzmete program "Adobe Reader" (verzija 9 ili novija) kako biste mogli da popunite Izveštaj.\nNakon dobijanja bar koda, odštampajte obrazac, potpišite ga i pošaljite na adresu: Carice Milice 1, 11000 Beograd.\nZa sve dodatne informacije možete se obratiti Agenciji za borbu protiv korupcije, Odeljenju za vođenje registara i posebnih evidencija na telefon 011/4149100 (taster 4).\nIzvor: Vebsajt Agencija za borbu protiv korupcije, 22.01.2018.


Petak, 23 Mart 2018 19:10\nJake policijske snage su blokirale prilaz Sportskom centru Kovilovo, gdje je trebalo da se odigra utakmica ženskih juniorskih selekcija Srbije i samoproglašenog Kosova.\nIako je ranije objavljeno da je utakmicu stopirala Vlada Srbije, oglasio se ministar policije Nebojša Stefanović, koji je naveo da je utakmica otkazana njegovom odlukom, iz bezbjednosnih razloga.\nKako javljaju prisutni novinari, kordoni policije ne dozvoljavaju prilaz centru ni iz jednog pravca, a na putu su više policijskih autobusa, marica i vozila.\nKako javlja reporter Tanjuga, policija je raspoređena i duž Zrenjaninskog puta i na skretanju kod Pupinovog mosta. Policija ne dozvoljava duže zadržavanje novinarskih ekipa, koje se vraćaju nazad.\nUtakmica je trebalo da se igra danas od 16 časova, ali je ministar unutrašnjih poslova odlučio da je zabrani. Prvobitno, taj meč, koji je trebalo da se igra bez državnih simbola i himne, bio je zakazan u Kragujevcu, ali je potom iz bezbjednosnih razloga “premješten” u Kovilovo.\nEvropska rukometna federacija (EHF) donijela je odluku da ni navijači, ali ni predstavnici medija ne mogu prisustvovati meču.\nViše iz kategorije: « Dačić: Govorio sam Vučiću da nas Zapad laže Ne zaboravljamo: Devetnaest godina od NATO agresije na SR Jugoslaviju »


Država opet poklonila 21 milion evra Er Srbiji | Aktuelno | Srbija | poslovnojutro.com\nNacionalna avio-kompanija Er Srbija je u prošloj godini ostvarila dobit od 12,2 miliona evra, a zajedno sa ostalim povezanim preduzećima 11 miliona evra. Ovo je smanjenje dobiti u odnosu na 2017. godinu kada je Er Srbija zaradila 16 miliona evra.Ono što je ostalo isto je donacija države od 2,46 milijardi dinara - oko 21 milion evra koje je Vlada Srbije uplatila Er Srbiji. Ovo praktično znači da bi i prošlu, kao i prethodne godine naš avio-prevoznik u stvari završio sa gubitkom da nije bilo državnih subvencija. Ono što je zanimljivo u vezi s državnim davanjem je da se u okvirnom ugovoru o transakciji između Vlade Srbije i Etihada iz 2014. godine ne pominju ulaganja u kompaniju nakon 2016. godine, mada su u finansijskim izveštajima kod subvencija kompanija poziva upravo na taj ugovor.\nNacionalna avio-kompanija Er Srbija je u prošloj godini ostvarila dobit od 12,2 miliona evra, a zajedno sa ostalim povezanim preduzećima 11 miliona evra.\nOvo je smanjenje dobiti u odnosu na 2017. godinu kada je Er Srbija zaradila 16 miliona evra. Ono što je ostalo isto je donacija države od 2,46 milijardi dinara (oko 21 miliona evra) koje je Vlada Srbije uplatila Er Srbiji.\nOvo praktično znači da bi i prošlu, kao i prethodne godine naš avio-prevoznik u stvari završio sa gubitkom da nije bilo državnih subvencija. Ono što je zanimljivo u vezi s državnim davanjem je da se u okvirnom ugovoru o transakciji između Vlade Srbije i Etihada iz 2014. godine ne pominju ulaganja u kompaniju nakon 2016. godine, mada su u finansijskim izveštajima kod subvencija kompanija poziva upravo na taj ugovor.\nOd 2014. zaključno sa 2018. godinom prema finansijskim izveštajima, država je Er Srbiji uplatila oko 200 miliona evra. A državna pomoć će se po svoj prilici i nastaviti s obzirom da je država od ove godine počela da subvencioniše letove iz Niša sa pet miliona evra godišnje u naredne tri godine, a na konkursu je pobedila Er Srbija.\nU godišnjem poslovnom izveštaju kompanije koji je inače kasnio sa objavljivanjem na sajtu Agencije za privredne registre zato što je prvobitno poslat neispravan, očigledna je promena poslovne politike Er Srbije.\nNaime u prošloj godini prihodi od prodaje malo su smanjeni, sa 31,7 na 31,6 milijardi dinara (291 miliona evra) i to zbog smanjenja broja putnika za pet odsto koji je nadoknađen poskupljenjem prosečne karte za dva odsto i u određenoj meri većim prihodima od čarter letova (koji su porasli za 42 odsto).\nPrinos pre troškova kamate, poreza, amortizacije i iznajmljivanja (EBITDAR) je u u prošloj godini skočio za 19 odsto. Ovo je pre svega posledica smanjenja troškova (uprkos povećanju cena goriva). Tako je u prošloj godini flota smanjena sa 21 na 20 aviona, a broj letova sa 15.594 na 15.026.\nUkinute su tri destinacije, Abu Dabi, Istanbul i Ohrid, pa je ukupan broj destinacija na koje je letela Er Srbija bio 39. Broj putnika je smanjen sa 2,6 na 2,5 miliona, a za pet odsto je smanjen i kapacitet flote Er Srbije meren sedište-kilometrima. Zato su prošle godine, prvi put od 2013. kada je Jat i preimenovan u Er Srbiju, druge avio-kompanije imale više letova sa i na aerodrom „Nikole Tesle“ od nacionalnog avio-prevoznika.\nOno što je izuzetno povećano, čak četiri puta, jesu prihodi od dodatnih usluga po putniku. U 2017. oni su iznosili 73, a u 2018. godini 367 dinara. Ovo je upravo i jedan od razloga zašto su neki stručnjaci ocenjivali prošle godine da se Er Srbija pretvara u loukost kompaniju, mada ne i sa cenama letova loukostera.\nEr Srbija je nastavila i prošle godine da otplaćuje dug po kreditu od Etihadove finansijske jedinice EA partners uzete 2015. i 2016. godine po izuzetno nepovoljnim uslovima.\nPrvi kredit od 56,6 miliona dolara, mada je povučeno samo 52,8 miliona evra (pošto je plaćena transakciona provizija od 6,55 odsto odnosno 3,7 miliona dolara) Er Srbija plaća po godišnjoj kamati od 6,96 odsto, dok je za drugi kredit od 63 miliona dolara uzet 2016. plaćena provizija od 4,1 milion dolara i uz njega ide godišnja kamata od 6,95 odsto koja se na tromesečnom nivou uvećava za 0,17 odsto. Ovi krediti dospevaju 2020. godine.\nKrediti koje je dao drugi suvlasnik, Republika Srbija, nisu tako nepovoljni. Fond za razvoj je isto 2016. godine odobrio zajam od 14 miliona evra koji bi trebalo da je već otplaćen do kraja maja ove godine, sa godišnjom kamatnom stopom od 3,5 odsto, dok se provizije ne navode.\nKrajem prošle godine Er Srbija je uzela novi kredit od Etihada od 40 miliona dolara koji dospeva u decembru ove godine po kamati od tri odsto. S druge strane, navodi se u izveštaju da je kompanija u trenutku sastavljanja izveštaja držala na depozitnim računima kod komercijalnih banaka 40 miliona dolara sa kamatnom stopom od 3,5 do 4,5 odsto.\nTakođe je krajem prošle godine, u decembru, Etihad uplatio Er Srbiji 23,5 miliona dolara koje je 1998. Srbija uplatila Erbasu za nabavku aviona.\nDo sada izdato 2.058 turističkih vaučera\nPKS ponovo aktivirala Kovid – 19 info serv...


Vesti online / Svet / / Most sazdan od umetnosti\nZahvaljujući Aleksandri Botić, predsednici Umetničkog udruženja Internacionalne boje, između ostalih, čuli su se i srpski stihovi, pripovedanje i etno muzika.\nUdruženje Internacionalne boje je, kao što samo ime kaže, međunarodno i okuplja umetnike, slikare, poete, pisce i muzičare iz raznih zemalja Evrope i sveta. Na bini su se smenjivali umetnici pisane reči iz brojnih zemalja, a među njima su se predstavili, pored Aleksandre Botić, likovnog umetnika i pesnikinje i Zorica Mladenović, pisac, Sanja Kitanović, pesnikinja, i etno grupa Koreni, svi iz Frankfurta.\nZorica Mladenović se publici predstavila odlomkom iz svog prvog romana "Jesenja zemlja":\n- Za ovu priliku sam prevela na nemački jezik odlomak iz romana, koji je, naravno, napisan na srpskom jeziku. To je specifična priča o jednom paru iz ruralne srpske sredine.\nNenad Kitanović, predsedniK SKUD Koreni, napominje da su nastupili sa pet izvornih srpskih pesama iz isto toliko područja Srbije:\n- Zadovoljni smo prijemom, publika nas je pažljivo slušala.\nRazumevanje bez granica\nZorica Mladenović, Mira Lenski, Aleksandra Botić, Sanja i Nenad Kitanović\nAleksandra Botić je izrazila svoje zadovoljstvo:\n- Bilo je veoma interesantno čuti svu tu umetnost na jednom jeziku, nemačkom, što daje posebnu čar i razumevanju kulture iz raznih delova sveta.


Zvezda: "Karte za Uniks od srede" - Sportske.net\nZvezda: "Karte za Uniks od srede"\nKošarkaški klub Crvena zvezda mt:s obavestio je svoje navijače o cenama i dinamici prodaje karata za predstojeći evroligaški duel sa Uniksom.\nZvezda u "Morači" overava finale (20.00)Novo saopštenje - Čović se pita ko i zašto pokušava da posvađa Zvezdine navijače!?Budućnost vs Zvezda - RASPRODATO!Lazić: "Budućnost imala sedam dana za pripremu"Radonjić: "Očekujem reakciju Budućnosti"\nJedini srpski predstavnik u Evroligi u petak igra poslednju utakmicu ligaškog dela elitnog takmičenja na domaćem terenu, a protivnik će mu biti ruski Uniks iz Kazanja.\nUtakmica sa Uniksom mogla bi da ima izuzetan značaj ukoliko Brose Bamberg u četvrtak savlada Darušafaku, zbog čega se očekuje da "Delije" još jednom napune "KombankArenu".\nUkoliko Brose Bamberg u četvrtak savlada Darušafaku crveno-beli bi eventualnom pobedom nad Uniksom overili plasman u TOP 8, dok će eventualni trijumf Darušafake značiti da odluka o poslednjem učesniku plej-ofa pada u poslednjem kolu bez obzira na to šta Zvezda uradi u meču sa Uniksom.\nKarte za utakmicu Crvena zvezda mt:s - Uniks prodavaće se od srede, 29. marta, od 10 časova u svim poslovnicama Eventima širom Srbije.\nUlaznice za meč sa ruskim timom prodavaće se po sledećim cenama:\nTribina A - (nivo 200) 1.200 rsd\nTribina B - (nivo 200) 1.200 rsd\nTribina C - (nivo 200) 1.200 rsd\nTribina D - (nivo 200) 1.200 rsd\nTribina - (nivo 400) 600 rsd\nParter B - (nivo 200) 1.110 rsd\nParter 4 - (nivo 200) 1.110 rsd\nLoža Jug - (sezonske lože sve) - (nivo 200) 1.600 rsd\nLoža Sever - (nivo 200) 1.600 rsd\nPočasno mesto (nivo 100) 10.000 rsd\nPočasno mesto - (nivo 100) bočno 5.000 rsd\nSkybox - (nivo 300) 5.000 rsd (po osobi)\nIz KK Crvena zvezda mt:s podsećaju navijače na dosadašnje kazne koje je Evroliga izrekla klubu i mole za odgovorno ponašanje i bodrenje kluba u okvirima fer-pleja.\nUtakmica Crvena zvezda mt:s - Uniks igra se u petak od 19 časova.


Rast novoodobrenih kredita čak 43 odsto | Gradski portal\nNovoodobreni krediti su u prva četiri mjeseca ove godine iznosili 455 miliona eura, što je 17 odsto više u odnosu na uporedni period rekordne 2019. – pokazuju najnoviji podaci Centralne banke (CBCG).\n– Ovako intenzivnu kreditnu aktivnost kreditnih institucija prati stagnacija kamatnih stopa, pa je prosječna ponderisana efektivna kamatna stopa na kraju aprila ove godine iznosila 5,58 odsto, odnosno 4,08 odsto za pravna lica i 7,09 odsto za fizička lica – navodi se u saopštenju.\n– Tokom prošle godine mjere CBCG bile su prvenstveno usmjerene ka fizičkim licima, kao i ka mikro, malim i srednjim preduzećima. Očuvano i snažno povjerenje u bankarski sistem odrazilo se kroz dostizanje istorijskih maksimuma depozita i likvidne aktive banaka – dodaje se u saopštenju.\n– Takođe, u prethodnoj godini ostvaren je izuzetno visok priliv neto stranih direktnih investicija, koji je iznosio 512 miliona EUR, odnosno 11,3 odsto procijenjenog BDP-a – navodi se u saopštenju.\n– Rizici su, međutim, i dalje prisutni i posebno izraženi u fiskalnoj sferi, usljed relativno slabe međunarodne konkurentnosti domaće ekonomije i visoke potrošnje naspram niske akumulacije, te zavisnosti od priliva stranog kapitala. U kontekstu tekuće krize uzrokovane situacijom u Ukrajini, neophodan je odlučan nastavak dobro izbalansiranih mjera fiskalne i monetarne politike – dodaje se u saopštenju.\n– Što se tiče budućih kretanja cijena, modelska prognoza CBCG za kraj ove godine projektuje inflaciju u rasponu od 6,7 odsto do 11,3 odsto, sa centralnom tendencijom od 8,8 odsto. Ekspertska procjena CBCG prognozira nešto višu stopu inflacije za kraj godine, u rasponu od osam odsto do 12 odsto – rekli su iz CBCG.\n– Naime, povećana volatilnost na finansijskim tržištima, izazvana Covid-19 krizom, a naročito situacijom u Ukrajini, odrazila se, između ostalog, na pad tržišne cijene hartija od vrijednosti u koje su kreditne institucije investirale, te postoji mogućnost negativnog uticaja na regulatorni kapital i, posljedično, finansijsku poziciju kreditnih institucija – objasnili su iz CBCG.\n– Ova mjera će važiti do kraja godine i odnosiće se samo na hartije od vrijednosti koje su emitovale centralne vlade i jedinice lokalne i regionalne samouprave, definisane Odlukom o adekvatnosti kapitala kreditnih institucija – precizirali su iz CBCG.\n– Naknade koje kreditne institucije naplaćuju po osnovu pružanja ovih usluga će, od januara naredne godine, biti javno objavljivane na sajtu CBCG, što će potrošačima omogućiti da, na lak i jednostavan način, izvrše njihovo poređenje i odaberu najpovoljnije uslove – objasnili su iz CBCG.\nU Herceg Novom 14.490 turista\nOvogodišnja sezona za hotel Regent za sada bolja od 2019.\nTunel Sozina opslužio 75.930 vozila\nGradina kompani najveći dužnik


By redakcija 01/10/2022 Najnovije, Svet, Vesti\nStav Moskve u pregovorima o bezbednosnim garancijama sa Vašingtonom je nepokolebljiv i SAD moraju biti spremne na kompromise, rekao je zamenik ruskog ministra spoljnih poslova Sergej Rjabkov, pred početak razgovora američke i ruske delegacije u Ženevi.\nRusko-američke razgovore o bezbednosnim garancijama je predložila Moskva, a Rjabkov i zamenik ministra odbrane general-pukovnik Aleksandar Fomin predvodiće rusku delegaciju.\nVašington i njegovi saveznici odbili su da se obavežu na to, ali su naveli da su spremni za pregovore.\n“Sjedinjene Države moraju da budu spremne na kompromise. Rusija je ovde došla sa jasnim stavom, koji sadrži niz aspekata koji su, po mom mišljenju, lako razumljivi i jasno su formulisani”, istakao je Rjabkov, preneo je TASS.\nZahtevi, sadržani u nacrtima bezbednosnog ugovora Rusije i SAD i bezbednosnog sporazuma Moskve i NATO-a, sačinjeni su u vreme sve većih tenzija zbog nagomilavanja ruskih vojnika u blizini Ukrajine, koje je podstaklo strahovanja zbog moguće invazije na tu zemlju.\ndelegacija Moskva NATO pregovori Rusija SAD Sergej Rjabkov Vašington vojnik Ženeva


source.ba | Motociklista preminuo nakon sudara sa Pasatom\nMotociklista čiji su inicijali S.K. iz Laktaša preminuo je u Univerzitetskom kliničkom centru Republike Srpske od posljedica povreda zadobijenih u saobraćajnoj nesreći na magistralnom putu Prnjavor-Klašnice u mjestu Galjipovci, saopšteno je iz Policijske uprave Banjaluka.\nU saobraćajnoj nesreći, koja se dogodila u ponedjeljak, 6. septembra u 19.20 časova, učestvovali su lice čiji su inicijali G.I. iz Prnjavora koje je upravljalo automobilom “pasat” i motociklista sa “jamahom”.\nPolicija je izvršila uviđaj na licu mjesta i obavijestila dežurnog tužioca Okružnog javnog tužilaštva Banjaluka.


Western Union dar za „HALLOBEBU“ – Novine Zavicaj\nPočetna / Некатегоризовано / Western Union dar za „HALLOBEBU“\nWestern Union dar za „HALLOBEBU“\nWestern Union, globalni lider u uslugama transfera novca, u saradnji sa svojim lokalnim zastupnicima u Srbiji, donirao je novu Halobeba centralu Gradskom zavodu za javno zdravlje u Beogradu. Inicijativa za podršku projektu Halobeba je pokrenuta od strane kompanije Western Union i njenih lokalnih zastupnika – Eki Transfers i Banka Poštanska štedionica – sa ciljem da se obezbedi povećanje kapaciteta Halobeba linije. Halobeba telefonska linija, koja je uspostavljena početkom 2001. godine uz podršku UNICEF-a, pruža besplatne zdravstvene savete i konsultacije roditeljima u Beogradu i Srbiji i time doprinosi boljem kvalitetu nege majki i dece u zemlji. Linija trenutno radi 24 sata dnevno, 7 dana u nedelji, a odgovore daju iskusne više medicinske sestre iz beogradskih domova zdravlja.\n“Sa ovom donacijom Western Union nastavlja svoju saradnju sa lokalnim zastupnicima sa kojima je uspešno realizovano nekoliko projekata tokom proteklih godina, kako u Srbiji tako i u drugim zemljama u regionu. Western Union želi da uzvrati društvenoj zajednici u kojoj posluje i drago nam je da zahvaljujući našim zastupnicima -Eki Transfers-u i BanciPoštanska štedionica, a uz pomoć UNICEF-a možemo doprineti unapređenju ove lokalne zdravstvene institucije“, rekla je Vlatka Ilečić, predstavnik Western Union-a. Koordinator projekta Halobeba Anđelka Kotević, ovom prilikom objasnila je neophodnost nove linije:\n“Istraživanja su pokazala da je velika većina roditelja u potpunosti zadovoljna sa funkcionisanjem Halobeba linije, ali i da se suočavaju sa problemom dobijanja linije jer su telefonske linije dugo zauzete pa ne dobijaju momentalnu uslugu. Instalacija unapređenog telefonskog sistema omogućava brži prijem poziva velikog broja roditelja dnevno i skraćuje vreme čekanja. Novi sistem već funkcioniše, a mi smo veoma zahvalni Western Union-u i njegovim lokalnim zastupnicima EKI Transfers-ui Banci Poštanskoj štedionici.”\n”Izuzetno mi je zadovoljstvo da možemo danas izvestiti da su naše partnerstvo i naš zajednički rad doneli ovakav rezultat za dobrobit dece i njihovih rodtelja – sadašnjih i budućih. Zahvaljujući socijalnoj odgovornosti Western Uniona i njegovih zastupnika u Srbiji EKI Transfers-a i Banke Poštanska Štedionica i predanom radu Halobeba savetovališta, unapređena je neposredna veza između zdravstvenog sistema, porodice i cele zajednice. A UNICEF je, naravno, tu da pruži svoju podršku i da podstakne povezivanje i timski rad – poštujući princip “deca pre svega“, istakla je Vesna Savić Đukić, šef Odseka za saradnju sa privatnim sektorom u UNICEF-u.\nO Western Union-u\nKompanija Western Union (NYSE: WU) je lider u globalnim uslugama plaćanja. Zajedno sa svojim Vigo, Orlandi Valuta, Pago Facil i Western Union Business Solutions brendiranim uslugama plaćanja, Western Union obezbeđuje potrošačima i preduzećima brze, pouzdane i pogodne načine slanja i primanja novca širom sveta, slanja uplata i novčanih uputnica. Zaključno sa 31. decembrom 2011. godine Western Union, Vigo i Orlandi Valuta brendirane usluge dostupne su kroz kombinovanu mrežu od 485.000 zastupničkih lokacija u 200 zemalja i teritorija. U 2011. godini, kompanija Western Union je izvršila 226 miliona transakcija od potrošača ka potrošačima širom sveta, premeštajući 81 milijardu dolara glavnice među potrošačima i 405 miliona poslovnih plaćanja. Za više informacija možete posetiti sajt www.westernunion.com\nUNICEF je prisutan u 190 zemalja i teritorija sa ciljem da pomaže da deca prežive i da se razvijaju – od ranog detinjstva do adolescencije. Kao najveći svetski dobavljač vakcina za zemlje u razvoju, UNICEF podržava programe vezane za zdravlje i ishranu dece, pristup ispravnoj vodi i sanitaciji, kvalitetno osnovno obrazovanje za svakog dečaka i devojčicu, kao i zaštitu dece od nasilja, iskorišćavanja i AIDS-a. UNICEF se u potpunosti finansira od dobrovoljnih priloga pojedinaca, privatnog sektora, fondacija i vlada. Za dodatne informacije o UNICEF-u posetite vebsajt www.unicef.org.\nPrethodna Budi human pokaži srce, pomozimo Sergeju\nSledeća Pomozimo Igoru


JKP "Zelenilo" Sombor - Page 81 of 90 -\nFontana u “zimskom snu”\nBy JKP "Zelenilo" Sombor 20/12/2016 aktuelnosti\nGradska fontana na početku glavne ulice, prestala je sa radom: nadležna služba „Zelenila“, zadužena za održavanje javnih spomenika, česama i fontana, izvršila je najpre, generalno čišćenje, uklanjanjem kamenca i algi specijalnim preparatima.\nRadnici JKP „Zelenilo“ Sombor ovih dana vrše orezivanje uličnih stabala u centru grada, svoju uobičajenu aktivnost. Ovu ekipu zatekli smo danas (petak), na Vencu Vojvode Stepe Stepanovića, prilikom orezivanja krošnji bođoša.\nFontana, kandelaberi, klupe\nBy JKP "Zelenilo" Sombor 09/12/2016 aktuelnosti\nU okviru projekta gradske uprave Grada Sombora „Participativno budžetiranje“ JKP „Zelenilo“ Sombor je, u prethodnim danima, obnovilo prostor ispred MK Stanišić, na površini od oko 300 kvadratnih metara.\nNovogodišnje kićenje grada i sela\nBy JKP "Zelenilo" Sombor 08/12/2016 aktuelnosti\nRadnici Odeljenja javne rasvete JKP „Zelenilo“ Sombor, privode kraju novogodišnje kićenje grada i svih 15 naseljenih mesta na teritoriji Sombora. Aktivnost je polovinom novembra, započeta u seoskim mesnim zajednicama, nastavljena je u gradskim, a preostalo je da se okiti još svega nekoliko naseljenih mesta da bi ceo posao bio okončan.


“PROŠLO JE VIŠE OD MJESEC DANA” Košarac čeka odgovor od Turkovićeve u vezi sa Trgovskom gorom - Srpskainfo\nMinistar spoljne trgovine i ekonomskih odnosa u Savjetu ministara Staša Košarac i dalje čeka odgovor ministra inostranih poslova Bisere Turković.\nO povlačenju odluke o formiranju ekspertskog i pravnog tima u vezi sa odlaganjem radioaktivnog otpada na Trgovskoj gori ona se jo ne oglašava.\nOn je naveo da je u međuvremenu organizovao novi sastanak Koordinacionog tijela za Trgovsku goru, na kojem je sa entitetskim ministrima Srebrenkom Golić i Editom Đapo, te direktorom Regulatorne agencije za radijacijsku i nuklearnu bezbjednost BiH Marinkom Zeljkom dogovorio da od predsjedavajućeg Savjeta ministara Zorana Tegeltije zatraže da sa njima i Turkovićevom organizuje konsultacije.\n– Uzimajući u obzir spremnost i opredijeljenost predsjedavajućeg Tegeltije riješimo ovo otvoreno pitanje sa Hrvatskom na dobrobit svih građana, posebno onih koji žive u slivu Une, duboko sam uvjeren da će i on uložiti dodatne napore da prevaziđemo potencijalne nesuglasice – naglasio je Košarac.\nOn je naveo da Turkovićeva treba da odgovori zašto je naprasno promijenila stav.\n– Da li je razlog nacionalna struktura stanovništva koja živi u opštinama u slivu Une? Ja ljudski ne mogu da prihvatim i ne želim da vjerujem da njeni potezi imaju takvu pozadinu i konotaciju – rekao je Košarac za Oslobođenje.\nKada je riječ o problemima proizvođača mlijeka i mesa, koji traže da se u naredna tri mjeseca zabrani uvoz poljoprivrednih proizvoda zbog viškova koji su nastali u posljednje vrijeme, Košarac je istakao da se na osnovu argumenata i činjenica mora utvrditi da li je došlo do poremećaja na tržištu.\nOn je dodao da podaci kojima raspolaže govore da je uvoz u ovoj godini smanjen za blizu deset odsto u odnosu na prošlu godinu.\nKošarac je naveo da će Sektor za spoljnu politiku i strana ulaganja ministarstva na čijem je čelu zatražiti stav od svih relevantnih institucija i nadležnih entitetskih ministarstava u vezi sa donošenjem mjera ograničenja uvoza svježeg i rashlađenog mesa, kao i da je od Kancelarije za veterinarstvo BiH zatražio pojačane kontrolne aktivnosti u vezi sa uvozom ove robe.\nPolitika Bisera TurkovićStaša KošaracTrgovska gora\nMAJKA I SIN PREMINULI ISTOG DANA OD KORONE Simptomi se pojavili nakon proslave rođendana, cijela porodica zaražena


Šta je uzrok poplava u Skoplju?\nV. B. 12. avgusta 2016. 22:04\nPredsednik stranke Zelenih Srbije Ivan Karić i Ljiljana Popevska, predsednica makedonske stranke DOM – Zeleni, koja je član Evropske zelene partije, danas su, povodom katastrofalnih poplava koje su pogodile Skoplje i Makedoniju, poručili da je evidentno da su za prirodne nepogode koje pogađaju područje Balkana odgovorne i klimatske promene.\nKako se navodi u saopštenju Zelenih Srbije, Karić i Popovska su razgovarali o trenutnoj situaciji u makedonskoj prestonici i načinu na koji Zeleni Srbije i građani Srbije mogu pomoći prijateljskom narodu Skoplja i Makedonije.\nEvidentno je da su za prirodne nepogode koje pogađaju područje Balkana odgovorne i klimatske promene, pa su se predsednici zelenih partija složili oko programskih prioriteta: klimatske promene i prirodni hazardi, prestanak proizvodnje i korišćenja energije iz fosilnih goriva, energetski preobražaj ka korišćenju obnovljivih izvora energije i energetske efikasnosti, ekološka bezbednost u regionu, navodi se u saopštenju.\nZeleni Srbije su uputili iskreno saučešće i žaljenje zbog nastradalih u nevremenu i katastrofalnoj poplavi koja je pogodila šire područje Skoplja, i zrazili veliku zabrinutost zbog trenutne situacije u Makedoniji.\nGradski odbor Zelenih Srbije Šabac pokrenuo je akciju sakupljanja pomoći za građane Skoplja i Makedonije.\nHaos: Dramatične scene poplava u Srbiji (video)\nDramatičan snimak: Nabujali Ibar nosi splavove (video)\nU Guči poplavljeno 80 domaćinstava, obustavljen saobraćaj na Ibarskoj…\nDanas, Zeleni pozivaju svoje odbore, članove, simpatizere i građane Srbije da pokažu solidarnost. Pomoć za narod Makedonije u vidu hrane, vode, pelena za bebe, sredstva za higijenu i dezinfekciju, garderobe, vreća za spavanje, ćebadi će se sakupljati u odborima Zelenih Srbije ili u centrali stranke u Beogradu.\nPrikupljanju pomoći priključila se i druga srpska zelena stranka Zelena ekološka partija-Zeleni.\nTokom razgovora Karića i popevske bilo je reči i o strateškim planovima i aktivnostima u okviru Balkanske mreže zelenih partija, unapređenju saradnje između dve stranke, pokretanju zajedničkih inicijativa i kampanja, kao i o potencijalnim projektima u regionu.\nDestruktivno delovanje na životnu sredinu i posledice klimatskih promena ne poznaje granice. Upravo iz tih razloga stranke moraju da se udruže i da preventivno deluju kako bi se kvalitetnije upravljalo ekološkim rizicima, navodi se u saopštenju.\nSaradnja Zelenih Srbije i DOM-a – Zeleni Makedonije predstavlja perspektivu za održivi razvoj obe države. Razmena znanja i iskustva kroz unapređenje zelene politike i projekte stranke će dati doprinos rešavanju ekoloških problema koji poslednjih godina potresaju Balkan. On je izložen brojnim prirodnim hazardima, a nevreme i poplave koje su se poslednjih dana dogodile u Makedoniji su nas podsetile na 2014. godinu i katastrofalne poplave koje su pogodile Srbiju.\nLokalizovan požar na Braču


Američka zvezda filmova za odrasle poznata je kao veliki fan Kolumbijca, redovno mu se javlja na društvenim mrežama, pisalo se čak i da su bili u vezi, a čestim porukama dodatno se podgreva ta teorija.\nKendra uživa da se oglasi na Tviteru, tako je čestitala Rodrigezu na tranferu u Everton, a sada se oglasila i ovim povodom, piše Telegraf.rs.\n- Ups, nadam se da si OK - napisala je ona i pokrenula lavinu komentara.\nInače, kolumbijska "Marka" izašla je u javnost sa informacijom da je Rodrigez povredio testise tokom derbija sa Liverpulom i da je podvrgnut terapiji pritiskom.\nHames je bio prva zvezda Evertona na startu sezone, Karamele su hit Engleske, ali će sada morati navijači da pričekaju na povratak.


Pomoćnik direktora Kancelarije za KiM zaustavljen na Brnjaku - Ivesti\nVesti Pomoćnik direktora Kancelarije za KiM zaustavljen na Brnjaku\nTajić je za Televiziju Most izjavio da se na KiM uputio kako bi dao podršku srpskom narodu u borbi za očuvanje čvrstih i neraskidivih veza sa svojom državom Srbijom.\nKako je ocenio, sprečavanje predstavnika Kancelarije za KiM da budu sa svojim narodom je bahati čin samovolje Prištine i akt političkog obespravljivanje Srba.\n„Priština neće nasiljem i zabranama sprečiti srpski narod da i ovoga puta da punu podršku Srpskoj listi i potvrdi svoju privrženost državi Srbiji, istakao je Tajić.\n„U paničnom strahu od srpskog političkog jedinstva i nesalomive rešenosti našeg naroda da po svaku cenu očuva čvrste veze sa svojom državom Srbijom, predstavnici odlazeće privremene administracije u Prištini posežu za nepromišljenim i ekstremističkim potezima, kakvi su nezamislivi u bilo kojem demokratskom društvu“, saopštila je Kancelarija za KiM.\nPrethodni tekstRTS :: Ubijen telohranitelj saudijskog kralja\nSledeći tekstNAGRADU NAMENILA ĆERKICI Ovo je priča o Gordani Starčević koja je OSVOJILA STAN U BANJALUCI


25. novembar 2016. Članovi Odbora za evropske integracije i delegacija Odbora za spoljne poslove Državnog zbora Republike Slovenije\nPoglavlje 35 ne sme biti razlog da se ne otvore i druga poglavlja u pregovaračkom procesu sa EU\nRepublika Slovenija i Državni zbor jasno i otvoreno podržavaju evropske integracije Srbije, a Poglavlje 35 ne sme biti razlog da se ne otvore i druga poglavlja u pregovaračkom procesu Srbije i EU, poručeno je danas sa sastanka članova Odbora za evropske integracije sa delegacijom Odbora za spoljnu politiku Državnog zbora Republike Slovenije, koja boravi u dvodnevnoj poseti Srbiji.\nPredsednica Odbora za evropske integracije Marinika Tepić istakla je u razgovoru sa slovenačkim kolegama da je Srbija do sada u pregovorima sa EU otvorila četiri poglavlja, i da se još uvek nada da će se do kraja godine otvoriti još tri, tehnički potpuno spremna poglavlja.\n„Potpuno smo svesni značaja Poglavlja 35 u pregovaračkom procesu koje boji sva druga poglavlja, tako da proces više nije samo tehnički, već zapravo politički“, navela je Tepić.\nOna se zahvalila slovenačkim poslanicima na podršci koju pružaju Srbiji na evropskom putu i procesu otvaranja novih pregovaračkih poglavlja i upoznala ih sa delokrugom rada Odbora i ulogom koju Narodna skupština i Odbor, ali i civilno društvo, imaju u pregovorima sa EU.\nJožef Horvat, predsednik Odbora za spoljnu politiku Državnog zbora Republike Slovenije, poručio je da Slovenija otvoreno i jasno podržava evropske integracije Srbije, a da je u toj podršci Državni zbor potpuno iskren. On je ocenio da je Srbija u reformama koje sprovodi veoma uspešna, što je dokazala i otvaranjem četiri poglavlja, za koja je Državni zbor imao samo pozitivne ocene. U Državnom zboru četvrtina poslanika čini Poslaničku grupu prijateljstva sa Srbijom, naveo je Horvat i pozdravio formiranje PGP sa Slovenijom u Narodnoj skupštini.\n„Iako EU ima probleme, iako evroskeptici svuda postoje, proces proširenja je naše najjače političko oružje“, poručio je Horvat.\nČlan delegacije Odbora za spoljnu politiku, koji je ujedno i predsednik Odbora za pitanja EU Državnog zbora, Kamal Izidor Šaker poručio je da Poglavlje 35 ne sme biti razlog da se ne otvore i druga pregovaračka poglavlja, kao i da je Slovenija spremna da u tom procesu pomogne Srbiji. On je uputio poziv predsednici i članovima Odbora za evropske integracije da u prvoj polovini sledeće godine posete Sloveniju.\nU razgovoru srpskih i slovenačkih poslanika govorilo se o efektima Bregzita na politiku proširenja, regionalnoj saradnji i stabilnosti, davanju statusa manjine Srbima koji žive u Sloveniji, unapređenju ekonomske saradnje i doprinosu manjinskih zajednica u Srbiji procesu integracija.\nU razgovoru su učestvovali članovi Odbora za evropske integracije Marko Blagojević, Hadži Milorad Stošić, Elvira Kovač, Žarko Mićin, Vesna Marković, dr Muamer Bačevac i Zvonimir Đokić, kao i predsednik Parlamentarnog odbora za stabilizaciju i pridruživanje dr Vladimir Orlić, dok je sa slovenačke strane učestvovao i potpredsednik Odbora za spoljne poslove Državnog zbora Branislav Rajić.


Peking zabrinut zbog američkih mornaričkih planova\nPeking je danas izrazio negodovanje zbog planova SAD da pojača svoje vojno prisustvo u Južnom kineskom moru i da kineskim teritorijalnim pretenzijama suprotstave svoju mornaricu i avijaciju.\nProizilazi da su vlasti u Pekingu "veoma zabrinute" zbog američkih planova da rasporede bojne brodove i avione u spornim područjima Južnokineskog mora oko kojih se Kina spori sa Vijetnamom, Japanom, Filipinima, Malezijom i Tajvanom, saopšteno je danas iz Pekinga.\n"Ozbiljno smo zabrinuti zbog američkih primedbi. Sloboda plovidbe ne znači da vojna plovila ili avioni jedne zemlje mogu namerno ući u teritorijalne vode ili vazdušni prostor druge države“", rekla je Hua Čunjing.\nPentagon pokušava da pojača prisustvo oko kineskih veštački napravljenih ostrva u Južnokineskom moru koja, navodno, po pravu mora, pripadaju drugim priobalnim zemljama, rekao je juče neimenovani američki zvaničnik.\nAmerički ministar odbrane Eš Karter zatražio je od osoblja da istraži mogućnost slanja mornarice i aviona za nadzor veštačkih ostrva u Južnom kineskom moru jer Vašington veruje da će Kina na njima uskoro izgraditi vojnu infrastrukturu, nadomak obala suseda.\nDržavni sekretar Džon Keri otputovaće u Kinu krajem tekuće nedelje gde će razgovarati sa o ovom i drugim pitanjima.\nNIKO NE POPUŠTA NI PEDALJ "Obustavite NASILNIČKO PONAŠANJE": Kina sve agresivnija, a Amerika uzvraća udarac


EP traži jedinstvenu defniciju i status za osobe sa invaliditetom u EU | EurActiv Serbia\nEvropski parlament pozvao je Evropsku uniju da uvede jedinstvenu definiciju invaliditeta i usvoji jedinstvene identifikacione karte koje bi omogućile da osobama sa invaliditetom taj status bude priznat na celoj teritoriji Unije.\nPoslanici su usvojili rezoluciju u kojoj se naglašava da su mobilnost, obrazovanje, stanovanje i aktivna inkluzija u javni život sfere u kojima bi osobe sa invaliditetom u Evropi imale najviše koristi od takve reforme.\nU rezoluciji, usvojenoj sa 579 glasova za, 12 protiv i 92 uzdržana, preporučuje se i fleksibilnije pomoć prilikom putovanja železnicom i uklanjanje svih fizičkih i administrativnih barijera sa kojima se osobe sa invaliditetom i smanjenom pokretljivošću susreću kada putuju.\nPreporučuje se i reforma obrazovnih sistema i pozivaju zemlje članice EU da dodatno povećaju svoje obrazovne kapacitete za pružanje visokokvalitetnog inkluzivnog i personalizovanog obrazovanja za sve učenike. To bi uključivalo i pristupačne i prilagođene kurikulume i nastavni materijal, pristupačne informacione i komunikacione tehnologije i odgovarajuće digitalno obrazovanje.\nU dokumentu se traži i da se za osobe sa invaliditetom obezbede stambene mogućnosti koje ne bi bile u okviru institucija i segregirane, kako bi mogle da budu aktivni učesnici zajednice u kojoj žive.\nParlament poziva i na konkretne mere koje će omogućiti da osobe sa invaliditetom budu ravnopravni deo društva koje sve više zavisi od digitalnih veština. To, kako se navodi, znači i da sve javne ustanove ponude informacije na znakovnom jeziku, brajevoj azbuci i lako čitljivom tekstu.\nPored toga, na događajima koji se sastoje od izlaganja i govora potrebno je uvesti i prevođenje na znakovnom jeziku, a zgrade javne uprave treba da postanu pristupačnije za osobe sa invaliditetom i smanjenom pokretljivošću.\nU rezoluciji se ukazuje i da EU mora intenzivnije da se bori protiv nasilja (uključujući i rodno zasnovano nasilje) i zlostavljanja, čije su žrtve u nesraznmerno većem broju osobe s invaliditetom, kao i da zatvori jaz u zaposlenosti koji postoji između tih osoba i drugih.\nU obrazloženju dokumenta navodi se da gotovo četvrtina punoletnih stanovnika EU ima određeni stepen oštećenja ili invaliditeta. Dodaje se i da je EU pre više od deset godina pristupila Konvenciji UN o pravima osoba s invaliditetom, prema kojoj mora da afirmiše, štiti i prati prava osoba sa invaliditetom.\nEvropska komisija je u martu 2021. donela novu strategiju o pravima osoba sa invaliditetom za period od 2021. do 2030. Cilj te strategije je da poboljša živote osoba sa invaliditetom u Evropi bez prepreka i da unapredi njihovu društvenu i ekonomsku uključenost i učešće u društvu, bez diskriminacije i uz potpuno poštovanje njihovih prava na ravnopravnoj osnovi s drugima, piše u dokumentu.\nIstiče se i da je u izradi nove strategije za osobe sa invaliditetom ključnu ulogu imao poverenik za ravnopravnost, a da Odbor EP za predstavke (PETI) zahvaljujući svom postupku primanja predstavki ima direktnu ulogu u zaštiti prava osoba s invaliditetom u EU.\nU predstavkama upućenim tom odboru EP, osobe sa invaliditetom su kao najveće probleme navodile pristupačnost i socijalnu zaštitu, uzajamno priznavanje invaliditeta u državama članicama te pravo na inkluzivno obrazovanje i na zapošljavanje.\nU predstavkama su navedene i prepreke sa kojima se osobe sa invaliditetom susreću u raznim sferama života, kao što je pristup javnom prevozu i urbanim objektima, upotreba znakovnog jezika, finansiranje obrazovanja ili pristup obrazovanju.\nIzvestilac EP Aleksa Agius Saliba, malteški poslanik iz Progresivne alijanse socijalista i demokrata, izjavio je da se osobe sa invaliditetom i dalje susreću za brojnim preprekama i diskriminacijom, a da je jedna od njih i "nepostojanje uzajamnog prizanja statusa invaliditeta među članicama EU, što strahovito ometa njihovu sklobodu kretanja".\n"Vreme je da se odgovori na ono što tišti građane i da se poboljša život osoba sa invaliditetom u Evropi bez barijera", rekao je Saliba.\nEvroposlanici su predsedniku EP naložili da rezoluciju prosledi Evropskoj komisiji, Evropskom savetu, vladama i parlamentima zemalja članica, Agenciji EU za osnovna prava, Evropskom komitetu regiona, Evropskom ekonomskom i socijalnom odboru i UN.


Vojnik i policajac u kriminalnoj grupi koja je sa Kosova prebacivala drogu u Bujanovac i Niš\nMuškarac iz Bujanovca osumnjičen je za organizovanje transporta više stotina kilograma marihuane sa Kosova i Metohije do skladišta u okolini Bujanovca i Niša, navode u MUP-u, a u osmočlanoj grupi uhapšenih su i vojnik i policajac koji su kriminalnoj grupi pomagali da drogu skladišti i prodaje širom Srbije.\nU policiji navode da su osumnjičeni drogu sa KiM prebacivali alternativnim prelazima do skladišta u okolini Bujanovca ili Niša, a potom su je transportovali svojim kupcima uz pomoć vojnika i policijskog službenika.\nZato je uhapšen vođa organizovane kriminalne grupe, 53-godišnji L. F. iz Bujanovca, a sa njim još 7 članova, među njima i pripadnik Vojske Srbije.\nU prethodnom periodu, tokom trajanja akcije, zaplenjeno je ukupno 333 kilograma marihuane, pa su krivičnom prijavom obuhvaćena još tri člana organizovane kriminalne grupe M.G.(1958), Ž.V. (1948) i policijski službenik J.B.(1983), koji se terete za ista krivična dela i oni se nalaze u pritvoru - dodaju u saopštenju.\nTakođe navode da su kod članova organizovane kriminalne grupe pronašli i nekoliko pištolja prilikom pretresa stanova koje su koristili.\nNjima je određeno zadržavanje do 48 sati i potom će uz krivičnu prijavu biti privedeni Tužilaštvu za organizovani kriminal.\nAkciju su sproveli MUP, Uprava kriminalističke policije, u saradnji sa Tužilaštvom za organizovani kriminal, Žandarmerijom i policijskim službenicima PU Vranje, a 8 uhapšenih osumnjičeni su za krivična dela neovlašćena proizvodnja i stavljanje u promet opojnih droga i nedozvoljena proizvodnja, držanje, nošenje i promet oružja i eksplozivnih materija.


VUČIĆ: Projekat gradnje jeftinih stanova će opstati - BGnekretnine blog\nVUČIĆ: Projekat gradnje jeftinih stanova će opstati\ngrađevinska kompanija "Arabtec", jeftini stanovi\nNovosti, Socijalni stanovi 027 Jun 2014\nPremijer Srbije Aleksandar Vučić izjavio je u petak (27. juna 2014 godine) da će projekat gradnje jeftinih stanova u Srbiji biti realizovane, bez obzira na vest o padu vrednosti akcija kompanije "Arabtec".\nVučić je izgradnju stanova po ceni od 130 EUR za kvadratni metar na više lokacija u Srbiji najavio u maju kao jednu od četiri velike mere za ekonomski preporod zemlje. Izgradnja je najavljena za 2015. godinu, a kao glavni partner se pominjala kompanija "Arabtec".\nProteklih dana se pojavila vest da je vrednost akcija te kompanije prepolovljena, a Vučić je plasiranje te vesti pred predstavljanje projekta Beograda na vodi koji se realizuje s partnerima iz Ujedinjenih Arapskih Emirata ocenio kao tendenciozno, istakavši da je "ta vest mogla da bude objavljena i pre 15 ili 20 dana".\n- Ako "Arabtec" izgubi i devet desetina svoje vrednosti, to će i dalje biti kompanija čiji će kapital biti veći od 10 konsolidovanih budžeta Srbije. Projekat jeftinih stanova će i ostati i opstati - rekao je Vučić.


Uložena žalba na odluku suda o mjerama zabrane Savčiću\nFoto: Arhiva | Uložena žalba na odluku suda o mjerama zabrane Savčiću\nSrna 06.02.2020 12:47\nSARAJEVO - Odbrana je danas Sudu BiH dostavila žalbu na rješenje kojim se generalu Milomiru Savčiću zabranjuje da obavlja dužnost predsjednika Boračke organizacije Republike Srpske (BORS) i ograničavaju nastupi u medijima u dijelu koji se odnosi na predmet suđenja, izjavio je Srni generalov advokat Miodrag Stojanović.\nStojanović je rekao da je obrazloženje rješenja u dijelu koji se tiče zabrane obavljanja dužnosti predsjednika BORS-a neosnovano, neargumentovano i maliciozno.\nPrema njegovim riječima, to obrazloženje je neshvatljivo jer Sud nije provjerio da li se na listi svjedoka Tužilaštva BiH nalazi ijedan član BORS-a, kao ni na osnovu čega oni izvode takav zaključak.\n"Takav zaključak su izveli na osnovu pretpostavke pretencioznosti da li će se neki svjedok plašiti da Savčić to neće zloupotrijebiti. Savčić nijednom borcu ne daje prava, ni obaveze, već organ Ministarstva rada i boračko-invalidske zaštite Republike Srpske. Prema tome, šta on ima sa pravima boraca da bi oni mogli da se plaše da će im oduzeti ta prava", rekao je ranije Stojanović.\nSud BiH zabranio je generalu Milomiru Savčiću, predsjedniku BORS-a, napuštanje BiH i naložio oduzimanje putnih isprava.\nTužilaštvo BiH je 29. januara predložilo Sudu BiH da generalu Savčiću, optuženom za pomaganja u ratnom zločinu 1995. godine u Srebrenici, zabrani obavljanje dužnosti predsjednika BORS-a i kontakte sa medijima u BiH.


Biden: Evropska unija je strateški partner Sjedinjenih država - Akta.ba\n05.10.2021. 10:36 / Izvor: Fena\nAmerički predsjednik Joe Biden naglasio je značaj bliske saradnje SAD i EU u Indo-pacifičkoj regiji u telefonskom razgovoru s predsjednicom Evropske komisije Ursulom von der Leyen.\nBiden je potvrdio podršku Evropskoj uniji, koju je nazvao "strateški partnerom Sjedinjenih Država", navodi Bijela kuća u saopćenju.\nPozdravio je novu saradnju s EU u borbi protiv pandemije COVID-19, kao i korake koji se poduzimaju u vezi sa klimatskom krizom.\nBiden i Von der Leyen također u raspravljali o radu Vijeća za trgovinsku i tehnološku saradnju SAD i EU kako bi osiguralo uvođenje pravila koja vladaju globalnom trgovinom i razvoja novih tehnologija ukorijenjenih u demokratskim vrijednostima i tržišnim principima.\nTelefonski razgovor dvoje čelnika došao je u vrijeme napetosti između evropskih prijestolnica i Washingtona nakon što su Sjedinjene Države nedavno dogovorile novi sigurnosni sporazum za Indo-pacifičku regiju s Britanijom i Australijom "iza leđa EU".\nFrancusku vladu posebno je "naljutilo" jer je stvaranje nove alijanse AUKUS, kako se zvanično naziva, dovelo do otkazivanja ugovora vrijednog 56 milijardi eura o nabavci francuskih podmornica od Australije, prenosi dpa.\n#saradnja EU i SAD


JKP „Gradska toplana“ teško oštetila vodovodnu mrežu u ulici Pere Dobrinovića - RTV Santos\nJKP „Gradska toplana“ teško oštetila vodovodnu mrežu u ulici Pere Dobrinovića\nTokom izvođenja sopstvenih radova JKP „Gradska toplana“ teško je oštetila vodovodnu mrežu u ulici Pere Dobrinovića, zbog čega su pomenuta i ulice u njenoj neposrednoj okolini bez vode. U toku su pripremne radnje za izgradnju privremene vodovodne mreže kako bi se obezbedila voda za pomenuti rejon, a potom će se, zbog težine oštećenja, izvršiti i zamena 250 metara vodovodne mreže u ulici Pere Dobrinovića.\nTokom izvođenja sopstvenih radova JKP „Gradska toplana“ je danas u prepodnevnim časovima teško oštetila vodovodnu mrežu u ulici Pere Dobrinovića, zbog čega je došlo do prekida vodosnabdevanja u rejonu ulica Pere Dobrinovića – Lidl – Uroša Predića – deo Laze Kostića.\nOdmah po izlasku na teren ekipe JKP „Vodovod i kanalizacija“ su utvrdile da zbog stepena oštećenja vodovodnu mrežu nije moguće sanirati, i da je neophodna zamena cevi vodovodne mreže u dužini od 250 metara.\nDa bi se obezbedilo vodosnabdevanje do momenta nabavka materijala za potrebnu zamenu cevi, odlučeno je da se oštećeni deo mreže premosti izgradnjom privremene mreže na površini zemlje.\nU toku je priprema za otpočinjanje navedenih radova, koja obuhvata uklanjanje uličnog mobilijara i instalacija drugih preduzeća koje se nalaze na mestu izvođenja radova, a koja su se u najkraćem roku odazvala pozivu i izašla na teren.\nTrenutne procene su da će se raščišćavanje terena završiti do 18 časova, nakon čega će uslediti radovi JKP „Vodovod i kanalizacija“ na izgradnji privremene vodovodne mreže. Za izvođenje tih radova potrebno je, ukoliko ne dođe do nepredviđenih situacija, oko 5 časova.\nNakon završetka svih pomenutih radova biće uspostavljeno uredno vodosnabdevanje u pomenutom rejonu.\nO radovima na zameni 250 metara teško oštećene vodovodne mreže, i potrebnom vremenu za njihovo izvođenje, javnost će blagovremeno biti obaveštena.\nPrethodnoDr Igor Kitaresku: U svakom momentu je od 10 do 15 intubiranih pacijenata, doktori rade u punom kapacitetu\nSledećeSa ukupno 107,5 miliona dinara podržano je 29 projekata u 12 gradova\nRadovi na mreži u industrijskoj zoni\n3. marta 2022.\t10:00\nRadovi na izvorištu, jednočasovni prekid vodosnabdevanja\n22. decembra 2021.\t07:29


Ujedinjena Srpska i PUP RS imaće zajedničku listu u Trebinju | Trebinje Live\nGradskih odbori Ujedinjene Srpske i Partije ujedinjenih penzionera iz Trebinja potpisali su danas sporazum o koalicionoj saradnji na predstojećim lokalnim izborima, te odlučili da nosilac zajedničke kandidatske liste za odbornike u Skupštini grada bude Milan Kovač.\nPredsjednik Gradskog odbora Ujedinjene Srpske Milan Kovač rekao je novinarima da je cilj osvajanje tri odbornička mandata u Skupštini grada Trebinje.\nKovač je rekao su se ove dvije stranke usaglasile da na predstojeće lokalne izbore izađu sa zajedničkom listom na kojoj ima 14 žena, kao i da su odredile pozicije za sve kandidate.\nOn je podsjetio da su već ranije dali podršku kandidatu SNSD-a za gradonačelnika Trebinja Mirku Ćuriću.\nPredsjednik Gradskog odbora Partije ujedinjenih penzionera Trebinje Đoko Tarana vjeruje da će nakon izbora formirati klub odbornika u Skupštini grada Trebinja sa Ujedinjenom Srpskom, te da će aktivnije učestvovati u kreiranju i poboljšanju socijalnih programa u ovoj lokalnoj zajednici.\nTAGOVI: Politika Ujedinjena Srpska PUP RS Izbori 2020


Moskva: Protest zbog zabrane kandidovanja opozicionara za Dumu | Srpskacafe\nMoskva: Protest zbog zabrane kandidovanja opozicionara za Dumu\nSubota, 20.07.2019., 17:25 Subota, 20.07.2019., 17:28\nOko 12 000 ljudi protestovalo je u centru Moskve zbog zabrane kandidovanja opozicionih predstavnika za izbore za rusku Dumu.\nPolicija i ruska Nacionalna garda su na licu mjesta i obezbjeđuju grad, saopšteno je iz ruskog Ministarstva unutrašnjih poslova, prenosi TASS.\nRusko Ministarstvo demantovalo je medijske navode da policajci opstruišu demonstrante.\nRojters podsjeća da su ruski izborni zvaničnici izdali zabranu kandidovanja za oko 30 kandidata, uglavnom opozicionih, a kao razlog se navodi da su nisu prikupili dovoljno “ispravnih potpisa” za kandidaturu.\nIsključeni kandidati, međutim, kažu da su prikupili dovoljan broj potpisa, ali da im je zabranjeno da se kandiduju kako ne bi doveli u pitanje kontrolu onih koji su lojalni predsjedniku Rusije Vladimiru Putinu u Dumi.\nProtest je predvodio najistaknutiji kritičar Kremlja, Aleksej Navaljni, koji je zahtjevao da vlast dopusti opozicionim kandidatima da učestvuju na izborima zakazanim za 8. septembar.


Harley-Davidson zaustavio proizvodnju u SAD - Moto Berza\nHarley-Davidson zaustavio proizvodnju u SAD\nBilo je samo pitanje vremena kada će Harley-Davidson zaustaviti proizvodnju u svojim fabrikama u SAD, a to se dogodilo juče, nakon što je jedan od zaposlenih zaražen COVID-19 virusom.\nKako je naveo američki gigant, tri proizvodna pogona će biti zatvorena do 29. marta, kako bi se sprečilo dalje širenje virusa.\n„Imamo globalnu krizu kakvu dosad nismo videli, a ovakvu odluku smo doneli kako bi zaštitili zdravlje naših zaposlenih“, izjavio je izvršni direktor i predsednik kompanije. „Nastavićemo da pratimo situaciju i svi dalji koraci biće fokusirani na bezbednost i zdravlje svih zaposlenih.“\nAmerički proizvođač (kao i mnogi drugi) se nada da će narednog meseca moći da nastavi proizvodnju, ali će sve to zavisiti od daljeg širenja COVID-19 u SAD.\nKako navode u kompaniji, ovaj prekid u radu će iskoristiti za dezinfekciju svojih pogona. Uz to, svi događaji u organizaciji Harley-Davidson brenda su pomereni za drugu polovinu aprila.\nJoš uvek je rano predvideti kakav će uticaj sve ovo imati na poslovanje kompanije u 2020, mada treba istaći da su akcije giganta iz Milvokija juče na berzi u Njujorku pale za 9,23%.


Fasada štedi pola miliona evra! Počinje rekonstrukcija 24 javna objekta - Vesti\nFasada štedi pola miliona evra! Počinje rekonstrukcija 24 javna objekta\nIzvor: Nekretnine.rs Autor: Večernje novosti\nNarednih meseci počeće rekonstrukcija ukupno 24 javna objekta u isto toliko gradova i opština u Srbiji.\nCilj je da postanu energetski efikasniji, a računica kaže da će nakon renoviranja svake godine uštedeti čak 490.000 evra. Za ove popravke Budžetski fond za unapređenje energetske efikasnosti izdvojio je 325 miliona dinara, a same lokalne samouprave će finansirati sa ukupno 165 miliona dinara. Predstavnici samouprava potpisali su juče ugovor sa ministrom energetike Aleksandrom Antićem.\n"Energetska efikasnost predstavlja ogroman prostor za uštede", poručio je ministar Antić. "Nakon realizacije ovih projekata očekuje se godišnja ušteda od 8,2 miliona kilovat-časova, što je u novcu oko 490.000 evra godišnje, kao i smanjenje emisije štetnih gasova za 3.300 tona godišnje.


Tvoja reklama, tvoja stvar - XXZ Portal\n10.03.2020. - 14:32\nU vreme kada nova pokolenja na ulicama uzvikuju parole poput „Ubij, ubij pedera“ i „Peder gradom neće šetati,“ nova Cockta reklama je velika stvar, budući da promoviše jednakost, i pojačava vidljivost svih LGBTIQ+ građana.\nFotografiju je snimio Sever Zolak, a na njoj su dve devojke u polu-intimnom zagrljaju, te poruka „Tvoja ljubav, tvoja stvar“. Akcenat je upravo na onome što se poručuje, budući da se u Srbiji, ali i u regionu, sa različitošću gubi i pravo na privatnost. Privatnost ne znači da bi onu ljubav koja nije po ukusu većine trebalo skrivati, već podrazumeva da oni koji u odnosu učestvuju biraju kada će i na koje načine o tome govoriti. Tako bi možda bolja poruka bila „Tvoja ljubav – tvoje pravo,“ ali je jasno da je bilo neophodno da se novi slogan napravi po šablonu po kojem su krojeni i svi prethodni.\nI dok je mali zagrljaj veliki korak za zemlju homofobičnih srednjoškolaca i narodnih patrola, ovo nije prva reklama koja promoviše jednakost, budući da se svet već odavno ne suzdržava i ne postoji po ukusu onih koji su zaslepljeni mržnjom i neznanjem.


Dominacija azijskih gradova na listi najskupljih na svetu - Bizlife.rs\nSrbija upola jeftinija od EU\nMilionska pljačka iz fotelje\nA u paralelnom univerzumu: Naknada za dolazak biciklom na posao\nDogovor postignut: Poskupela malina\nWSJ: KKR prodaje United grupu?\nIZJAVA DANA: Profesor o “forsiranju” nataliteta\nIZJAVA DANA: Poslušajte kako je Kesić “napao” novinarku BIZLife-a (AUDIO)\nLoši rezultati: Starbaks zatvara 150 lokala\nNoviteti iz Samsunga\nKomisija za zaštitu konkurencije odobrila koncesiju aerodroma\nSrpska privreda u plusu: Šta sad?\n“Osteria Franćeskana” najbolji restoran na svetu\nDa li su ljudi poslovna budućnost?\nKako “nanjušiti” zaposlenog sa velikim potencijalima\nSocijalno preduzetništvo u Srbiji u zaletu\nNIS ponovo proglašen za energetski superbrend Srbije\n3 saveta za uvek sređenu kuću\nAko ste naumili u bioskop ovih dana, evo šta nudi Kombank dvorana (VIDEO)\nXross Challenge kao način života\nOd sada ćete znati koje su to pekare u kojima rade najbolji pekari Srbije\nSAVET DANA: Dva najmoćnija ratnika\nSAVET DANA: Aristotel vas savetuje kako da izbegnete kritiku\nCrédit Agricole na listi deset najvećih banaka na svetu\nDominacija azijskih gradova na listi najskupljih na svetu\n10:18 London, 11/11/2017\nSingapur je četvrtu godinu zaredom zadržao poziciju najskupljeg grada na svetu, a slede ga Hong Kong, Cirih, Tokio i Osaka, prema polugodišnjem istraživanju agencije Ekonomist intelidžens junit (EIU).\nAzijski gradovi su, u izveštaju o troškovima života širom sveta za 2017. godinu, zauzeli pet od prvih šest mesta, što se pripisuje jačanju japanskog jena.\nNa šestom mestu je Seul, a na sedmom mestu švajcarski grad, Ženeva. Pariz je na osmom mestu i najskuplji je grad u evrozoni i EU, a iza njega je jedini američki predstavnik, Njujork, dok je na desetom mestu Kopenhagen.\nTroškovi života su, prema istraživanju, najniži u kazahstanskom Almatiju, pa zatim u Lagosu, Bangaloru, Karačiju i Alžiru.\nIstraživanje je obuhvatilo 133 grada širom sveta, kao osnova za istraživanje je uzet Njujork, dok su poređenja troškova vršena u 160 usluga i proizvoda, uključujući hranu, odeću i režije.\nEIU ovu listu objavljuje svakih šest meseci, a podaci prikupljeni u ovom istraživanju namenjeni su za izračunavanje troškova života onih koji žele promeniti mesto stanovanja, kao i za poslovne putnike.\nIzvor: Blic, Tanjug\ncena singapur grad troskovi\nRusima sad smeta i srpska kruška\nDAVOS: Ruska privreda se oporavlja i hvata zalet\nDockan je za smanjenje poreza u 2018.?\n“Jelen” bodri fudbalsku reprezentaciju Srbije\nLebane dobilo prvu fabriku posle 30 godina\n5 milijardi evra za prenos utakmica, a tek čekaju Amazon, Fejsbuk…\nStatistika: U Beogradu se najviše investiralo 2008. godine\nTri inovativna proizvoda koja će debitovati na Zimskim olimpijskim igrama 2018.\nKinezi dižu veštačku inteligenciju na viši nivo


Snimljen Audi E-Tron Quattro\n16 Dec 2017 - 16:31 Top secret Link\nAudi se priprema za pravljenje i prodaju električnih vozila, a njihov E-Tron Quattro nedavno je viđen tokom testiranja u Evropi.\nOvo vozilo predstavljeno je najpre u formi E-Tron Quattro koncepta, a proizvodna verzija zadržala je sličan izgled, sa manje dramatičnom prednjom maskom.\nPlastične obloge karoserije, nagnut vetrobran, tanki retrovizori sa integrisanim pokazivačim pravca takođe su deo njegovog dizajna, uz krovne šine i strmu liniju krova koja se spaja sa spojlerom na poklopcu prtljažnika. Pozadi vidimo LED farove i nedostatak izduvnih cevi.\nE-Tron Quattro u proizvodnju ulazi iduće godine u Briselu. Audi nije otkrio mnogo o ovom krosoveru, osim da će biti pozicioniran između Q5 i Q7 modela. Njegovo prodajno obećanje je „spoj sportskog duha, vozačke dinamike i efikasnosti”.\nPerformansne specifikacije još uvek su nepoznate, a koncept ima tri električna motora koji mogu proizvoditi 496 KS i više od 800 Nm obrtnog momenta. Tako je koncept do 100 km/h stizao za 4.6 sekunde, uz maksimalnu brzinu od 210 km/h. Autonomija mu je iznosila 500 km, a mogao je da se napuni u potpunosti za samo 50 minuta.\nIzvor i više slika na sajtu Totalcar.rs